pythainlp/thai-wiki-dataset-v4 huggingface dataset:
โคล สเปราส์

โคล มิตเชลล์ สเปราส์  (เกิด 4 สิงหาคม 1992) เป็นนักแสดงชาวอเมริกัน เป็นที่รู้จักในบทบาทโคดี มาร์ตินในซิตคอม "The Suite Life of Zack & Cody" และ "The Suite Life on Deck" ที่ช่องดิสนีย์แชนแนล ในช่วงแรกเริ่มอาชีพนักแสดงเขามักปรากฎตัวพร้อมกับดิลัน สเปราส์ พี่ชายฝาแฝด ต่อมาในปี ค.ศ. 2017 สเปราส์ได้รับบทบาทจั๊กเฮด โจนส์ในละครโทรทัศน์ริเวอร์เดล (Riverdale) ออกอากาศช่องเดอะซีดับเบิลยู
งานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563

งานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 เป็นการจัดการแข่งขัน "เป่ายิ้งฉุบ" เพื่อเลือกเซ็มบัตสึในอัลบั้มที่ 3 "วาโรตะพีเพิล" ของบีเอ็นเคโฟร์ตีเอต โดยมีชื่องานว่า "BNK48 Janken Tournament 2020 The Senbatsu Of Destiny" โดยจัดขึ้นในวันเสาร์ที่ 26 กันยายน พ.ศ. 2563 ณ Union Hall ชั้น 6 ศูนย์การค้ายูเนี่ยนมอลล์ และพิธีกรในงานเป่ายิ้งฉุบเลือกเซ็มบัตสึ ได้แก่ กันต์ กันตถาวร
ลำดับเหตุการณ์.
27 สิงหาคม พ.ศ. 2563 วงบีเอ็นเคโฟร์ตีเอต นำโดย เสาวณีย์ กาญจนโอฬารศิริ บุญจิรา ธีระมโน และสมาชิกบีเอ็นเคโฟร์ตีเอต อีก 6 คน ได้แก่ เฌอปราง (เฌอปราง อารีย์กุล), มิวสิค (แพรวา สุธรรมพงษ์), เจนนิษฐ์ (เจนนิษฐ์ โอ่ประเสริฐ), ปัญ (ปัญสิกรณ์ ติยะกร), ปูเป้ (จิรดาภา อินทจักร) และ วี (วีรยา จาง) ได้แถลงข่าวการจัดงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต "BNK48 Janken Tournament Senbatsu Of Destiny" ณ BNK48 Digital Live Studio เอ็มบีเคเซ็นเตอร์ 
21 กันยายน พ.ศ. 2563 เสาวณีย์ กาญจนโอฬารศิริ ผู้จัดการวงและ เฌอปราง อารีย์กุล กัปตันวง ได้ทำการจับฉลากแบ่งสายการแข่งขัน ณ Digital Live Studio เอ็มบีเคเซ็นเตอร์
นอกจากนี้ วงยังได้ร่วมกับ AIS PLAY ในการถ่ายทอดสดงานเป่ายิ้งฉุบเลือกเซ็มบัตสึ ผ่านทางแอปพลิเคชันและเว็บไซต์ของ AIS PLAY 
สมาชิกที่เข้าร่วม.
สมาชิกที่เข้าร่วมในงานนี้มีจำนวนทั้งหมด 64 คน โดยแบ่งเป็นสมาชิกจากวงบีเอ็นเคโฟร์ตีเอต จำนวน 39 คนและซีจีเอ็มโฟร์ตีเอต จำนวน 25 คน ดังนี้
รายละเอียดการแข่งขัน.
การแข่งขันจะเป็นการแข่งขันแบบแพ้คัดออก โดยในรอบแรก รอบ 64 คนสุดท้ายจะต้องแข่งขันแบบจับคู่ โดยผู้ที่ชนะ 32 คนสุดท้ายจะได้เข้าสู่รอบต่อไปและในรอบ 32 คนสุดท้ายจะต้องแข่งขันกันแบบจับคู่แพ้คัดออกเช่นเดิม โดยผู้ที่ชนะทั้ง 16 คนในรอบนี้จะได้เป็น "เซ็มบัตสึ" ในเพลงหลักอัลบั้มที่ 3 ของบีเอ็นเคโฟร์ตีเอตแต่การแข่งขันยังไม่จบลง โดยสมาชิก 16 คนสุดท้ายจะต้องแข่งขันเพื่อเฟ้นหาผู้ที่ชนะทุกรอบการแข่งขันสู่การเป็น "Janken Queen" และจะได้เป็นตำแหน่งเซ็นเตอร์ในเพลงหลักในอัลบั้มที่ 3 
โดยสมาชิกที่ผ่านเข้ารอบ 16 คนสุดท้ายแต่ไม่ถึงรอบชิงชนะเลิศ ต้องมาแข่งขันกันจัดอันดับ "POSITION MATCH" เพื่อหาตำแหน่งลำดับที่ 3-16 ของสมาชิกในเพลงหลักในอัลบั้มที่ 3
ดิลัน สเปราส์

ดิลัน ทอมัส สเปราส์  (เกิด 4 สิงหาคม 1992) เป็นนักแสดงและผู้ประกอบการชาวอเมริกัน เขาเป็นพี่ชายฝาแฝดของโคล สเปราส์ เป็นที่รู้จักในบทบาทแซก มาร์ตินในซิตคอม "The Suite Life of Zack & Cody" และ "The Suite Life on Deck" ที่ช่องดิสนีย์แชนแนล เขายังเป็นผู้ร่วมก่อตั้งโรงกลั่นในนิวยอร์กชื่อ All-Wise Meadery
ไอศกรีม (เพลงแบล็กพิงก์และเซลีนา โกเมซ)

"ไอศกรีม"  เป็นเพลงของเกิร์ลกรุปเกาหลีใต้ แบล็กพิงก์ และนักร้องชาวอเมริกัน เซลีนา โกเมซ ออกจำหน่ายในวันที่ 28 สิงหาคม ค.ศ. 2020 ผ่านสังกัดวายจีและอินเตอร์สโคป เป็นซิงเกิลที่สองของสตูดิโออัลบั้มภาษาเกาหลีชุดแรก "ดิอัลบั้ม" เพลงเขียนโดย โกเมซ, เท็ดดี, ทอมมี บราวน์, อารีอานา กรานเด, วิกทอเรีย มอแน, เบกกา บูม, 24 และสตีเฟน แฟรงก์ ผลิตโดยเท็ดดี, บราวน์, 24 และแฟรงก์ "ไอศกรีม" เป็นเพลงแนวอิเล็กโทรป็อปและบับเบิลกัมป็อปผสมผสานกับองค์ประกอบที่เป็นดนตรีแทร็ป ในเนื้อเพลงพูดถึงไอศกรีมในเรื่องทางเพศด้วยภาษาสองแง่สองง่าม 
"ไอศกรีม" เปิดตัวที่อันดับที่ 13 บนชาร์ต"บิลบอร์ด" ฮอต 100 กลายเป็นเพลงแรกของแบล็กพิงก์ที่เปิดตัวที่ยี่สิบอันดับแรกและอยู่ในชาร์ตยาวนานถึงแปดสัปดาห์ติดต่อกัน เพลงยังขึ้นสิบอันดับแรกในสามประเทศ และสี่สิบอันดับแรกในประเทศอื่น ๆ อีกมากกว่าสิบห้าประเทศ มิวสิกวิดีโอกำกับโดยซอ ฮย็อน-ซึง เผยแพร่วันที่ 28 สิงหาคม ค.ศ. 2020 เพลงได้เข้าชิงรางวัลเอ็มทีวียุโรปมิวสิกอะวอดส์สาขาเพลงร่วมขับร้องยอดเยี่ยม และพีเพิลส์ชอยซ์อะวอดส์สาขามิวสิกวิดีโอแห่งปี
เบื้องหลังและการออกจำหน่าย.
ในระหว่างการให้สัมภาษณ์กับเรดิโอดอตคอม โกเมซเผยว่าเธอได้รู้จักกับแบล็กพิงก์ครั้งแรกใน ค.ศ. 2019 หลังจากได้พบปะกับจีซูและโรเซในงานสัปดาห์แฟชั่นนิวยอร์ก ขณะที่แบล็กพิงก์กล่าวว่า พวกเธอเป็นแฟนตัวยงที่เติบโตมาพร้อมกับเพลงของโกเมซและเคยเต้นเพลงของเธอในขณะยังเป็นศิลปินฝึกหัด 
ในวันที่ 23 กรกฎาคม ค.ศ. 2020 วายจีเอนเตอร์เทนเมนต์เผยแพร่โปสเตอร์ทีเซอร์ของซิงเกิลใหม่ระหว่างแบล็กพิงก์กับศิลปินที่ยังไม่เปิดเผยชื่อ ซึ่งมีกำหนดวางจำหน่ายในเดือนสิงหาคม ทำให้แฟนคลับบนทวิตเตอร์เริ่มติดแฮชแท็ก #Aripink โดยหวังว่าจะได้ร่วมงานกับอารีอานา กรานเด จากนั้นในวันที่ 28 กรกฎาคม วายจีประกาศว่าสตูดิโออัลบั้มภาษาเกาหลีชุดแรก "ดิอัลบั้ม" จะออกจำหน่ายอย่างเป็นทางการในวันที่ 2 ตุลาคม ในวันที่ 11 สิงหาคม มีการยืนยันว่านักร้องชาวอเมริกัน เซลีนา โกเมซ จะมาร่วมขับร้องในซิงเกิลใหม่ของแบล็กพิงก์และกรานเดจะเป็นหนึ่งในคนเขียนเพลง สิบวันต่อมามีการเผยแพร่ชื่อเพลงก่อนวางจำหน่ายคือ "ไอศกรีม" ในวันที่ 24 สิงหาคม วิดีโอทีเซอร์ของแบล็กพิงก์และโกเมซถูกเผยแพร่ออกมาพร้อมกับดนตรีบรรเลง โปสเตอร์ภาพทีเซอร์ของแบล็กพิงก์และโกเมซถูกเผยแพร่ระหว่างวันที่ 24-26 สิงหาคม ภาพทีเซอร์ของจีซูถูกเผยแพร่เป็นคนแรก ตามด้วยเจนนีและโรเซในวันที่ 25 สิงหาคม ลิซ่ากับเซลีนาในวันที่ 26 สิงหาคม และเผยแพร่ทีเซอร์ของมิวสิกวิดีโอในวันที่ 27 สิงหาคม
ก่อนเพลงออกจำหน่าย โกเมซยังออกไอศกรีมรสใหม่ที่ได้แรงบันดาลใจมาจากการร่วมงานกับแบล็กพิงก์ โดยมีสัดส่วนการถือหุ้นร่วมกับเซเรนดิพิตีไอศกรีมในรส "คุกกีแอนด์ครีมรีมิกซ์"
การวางองค์ประกอบเพลง.
"ไอศกรีม" เป็นเพลงแนวอิเล็กโทรป็อป และบับเบิลกัมป็อป ที่มีคุณสมบัติของแทร็ป-ป็อป เพลงเขียนด้วยคีย์อีไมเนอร์และเร็ว 80 จังหวะต่อนาที ช่วงเสียงของแบล็กพิงก์ และเซลีนา โกเมซ มีตั้งแต่โน้ตต่ำ B3 ถึงโน้ตสูง E5 เนื้อเพลงส่วนใหญ่เป็นภาษาอังกฤษ ยกเว้นท่อนแร็ปภาษาเกาหลีของลิซ่า ในเนื้อเพลง มีเนื้อหาสองแง่สองง่ามเกี่ยวกับไอศกรีม จอน คารามานิกา จาก "เดอะนิวยอร์กไทมส์" อธิบาย "ไอศกรีม" ว่า "มีชีวิตชีวาและสดใสอย่างไม่หยุดหย่อน" และบรรยายเกี่ยวกับเสียงร้องว่า "ซุกซนนิด ๆ เหน็บแนมหน่อย ๆ ห่างเหินเล็กน้อย"
เครดิตและผู้มีส่วนร่วม.
เครดิตดัดแปลงจากเมลอน
<templatestyles src="Div col/styles.css"/>
ชาร์ต.
<templatestyles src="Col-begin/styles.css"/>
บิล สกอชกวด

บิล อิชต์วาน กุนเธอร์ สกอชกวด (เกิด 9 สิงหาคม 1990) เป็นนักแสดงชาวสวีเดน ซึ่งเป็นที่รู้จักในบทบาทมันหรือเพนนีไวส์ในเรื่อง "อิท โผล่จากนรก" (2017) และ"อิท โผล่จากนรก 2" (2019) ดัดแปลงจากนวนิยายเรื่อง "อิท" ของสตีเฟน คิง เขายังปรากฎตัวในภาพยนตร์เรื่อง "Simple Simon", "The Divergent Series: Allegiant, Atomic Blonde", "Villains" รวมถึงละคร "Hemlock Grove" และ "Castle Rock"
โพรทอนเมล

โพรทอน เมล (ProtonMail) เป็นบริการอีเมลเข้ารหัสแบบ end-to-end ก่อตั้งขึ้นในปี พ.ศ. 2556 ในเจนีวา ประเทศสวิตเซอร์แลนด์ โดยนักวิทยาศาสตร์ที่พบกันที่ศูนย์วิจัยของเซิร์น ProtonMail ใช้การเข้ารหัสฝั่งไคลเอ็นต์เพื่อปกป้องเนื้อหาอีเมลและข้อมูลผู้ใช้ก่อนที่จะส่งไปยังเซิร์ฟเวอร์ของ ProtonMail ซึ่งแตกต่างจากผู้ให้บริการอีเมลทั่วไปเช่น Gmail และ Outlook.com บริการนี้สามารถเข้าถึงได้ผ่านไคลเอนต์เว็บเมล เครือข่ายทอร์ หรือแอปเฉพาะสำหรับไอโอเอสและแอนดรอยด์
ProtonMail ดำเนินการโดย Proton Technologies AG ซึ่งเป็นบริษัทที่ตั้งอยู่ในรัฐเจนีวา เซิร์ฟเวอร์ตั้งอยู่ที่สองแห่งในสวิตเซอร์แลนด์ นอกเขตอำนาจศาลของสหรัฐอเมริกาและสหภาพยุโรป บริษัทยังดำเนินการ ProtonVPN ซึ่งเป็นบริการเครือข่ายส่วนตัวเสมือน ProtonMail ได้รับเงินทุนเริ่มต้นผ่านการรณรงค์ระดมทุนจากประชาชน แม้ว่าบัญชีเริ่มต้นจะไม่เสียค่าใช้จ่าย แต่บริการนี้ยังมีตัวเลือกแบบชำระเงิน ในขั้นต้น ProtonMail ได้เปิดให้บริการแก่สาธารณะในเดือนมีนาคม พ.ศ. 2559 ณ เดือนมกราคม พ.ศ. 2560 ProtonMail มีผู้ใช้มากกว่า 2 ล้านคน และเพิ่มขึ้นเป็น 5 ล้านคนภายในเดือนกันยายน พ.ศ. 2561 และมากกว่า 10 ล้านคนภายในสิ้นปี 2561
ทูกรีก

ทูกรีก (อักษรซีริลลิกมองโกเลีย: , อักษรมองโกเลีย: , อักษรโรมัน: ; เครื่องหมาย: ₮; รหัส: MNT) เป็นสกุลเงินอย่างเป็นทางการของมองโกเลีย ในอดีตแบ่งออกเป็น 100 มองโก  ปัจจุบันค่าที่ต่ำที่สุดในการใช้งานทั่วไปคือธนบัตร 10 ทูกรีก และสูงสุดคือธนบัตร 20,000 ทูกรีก เครื่องหมายสกุลเงินในยูนิโคดคือ<templatestyles src="Mono/styles.css" />
ในปี พ.ศ. 2553 ค่าเงินทูกรีกเพิ่มขึ้นร้อยละ 15 เมื่อเทียบกับดอลลาร์สหรัฐ เนื่องจากการเติบโตของอุตสาหกรรมเหมืองแร่ในมองโกเลีย อย่างไรก็ตาม อัตราแลกเปลี่ยนลดลงร้อยละ 24 ตั้งแต่ต้นปี พ.ศ. 2556 ถึงเดือนมิถุนายน พ.ศ. 2557 เนื่องจากการลงทุนจากต่างประเทศและรายได้จากการทำเหมืองที่ลดลง
มูลนิธิเซฟอะเบรน

มูลนิธิเซฟอะเบรน  เป็นองค์การไม่แสวงหาผลกำไรตามมาตรา 501(c)(3) โดยมีเป้าหมายในการสร้างความตระหนักที่มีต่อมะเร็งกลัยโอบลาสโตมา ซึ่งเป็นเนื้องอกในสมองที่พบบ่อยที่สุด รวมถึงการระดมทุนด้วยความหวังในการหาวิธีรักษาโรคระยะสุดท้ายนี้ จนถึงปัจจุบัน มูลนิธิได้ระดมทุนหลายหมื่นดอลลาร์เพื่อการวิจัยโรคมะเร็งสมอง
จุดกำเนิด.
แผนการในการก่อตั้งมูลนิธิเริ่มขึ้นในช่วงประมาณเดือนมกราคม ค.ศ. 2008 หลังจากเพื่อนสามคนที่เพิ่งจบการศึกษาจากมหาวิทยาลัยเซาเทิร์นแคลิฟอร์เนียได้ตัดสินใจที่จะก่อตั้งมูลนิธิเพื่อช่วยต่อสู้กับมะเร็งกลัยโอบลาสโตมา ผู้ร่วมก่อตั้งมูลนิธิ ได้แก่ จอร์จ โคฮัน, ไอแซก ไมเออร์ และซามูเอล ซิโดเวตสกี ในเวลานั้น พ่อของไอแซกเพิ่งได้รับการวินิจฉัยว่าเป็นโรคมะเร็งกลัยโอบลาสโตมา ซึ่งทำหน้าที่เป็นแรงผลักดันในการก่อตั้งมูลนิธิ
งานระดมทุน.
มูลนิธินี้เป็นเจ้าภาพจัดงานการระดมทุนหลายครั้งทั่วสหรัฐ ซึ่งรวมถึงงานสำคัญในรัฐนิวยอร์กและรัฐแคลิฟอร์เนีย
หนึ่งในงานระดมทุนที่สำคัญครั้งแรกของมูลนิธิคือ "โบว์ลิงฟอร์เบรนส์" ซึ่งจัดขึ้นในเดือนเมษายน ค.ศ. 2009 ที่ลักกีสไตรก์เลนส์ ในแมนแฮตตัน รัฐนิวยอร์ก งานนี้ถือเป็นโอกาสสำคัญครั้งแรกสำหรับมูลนิธิในการดำรงอยู่และทำให้เป้าหมายเป็นที่รู้จักของคนทั่วไป โดยความสำเร็จของงานนี้ทำให้เกิดการจัดซ้ำเป็นประจำในอีกหลายปี
งานระดมทุนที่โดดเด่นอีกงานหนึ่งเกิดขึ้นในวันที่ 3 กันยายน ค.ศ. 2009 ที่ฮอลลีวูดโบล ในลอสแอนเจลิส รัฐแคลิฟอร์เนีย ซึ่งมีการแสดง 'รัสเซียนโรแมนติกส์วิธเดอะลอสแอนเจลิสฟิลฮาร์มอนิก' ในช่วงเย็น
กิจกรรมที่มีขนาดเล็กและบ่อยกว่า ได้แก่ การเยี่ยมชมวิทยาเขตยูนิเวอร์ซิตีพาร์กของมหาวิทยาลัยเซาเทิร์นแคลิฟอร์เนีย ในงานเหล่านี้ ตัวแทนของมูลนิธิจะแจกโบรชัวร์, ใบปลิว และเอกสารอื่น ๆ ซึ่งเน้นกิจกรรมของมูลนิธิและเป้าหมายในอนาคต รวมถึงรับสมัครนักศึกษาและอาจารย์เพื่อช่วยให้บรรลุเป้าหมายเหล่านี้
สมาคม.
มูลนิธิทำงานอย่างใกล้ชิดกับแพทย์และนักวิทยาศาสตร์การแพทย์หลายคน รวมถึง ดร.โทมัส ซี. เฉิน จากมหาวิทยาลัยเซาเทิร์นแคลิฟอร์เนีย ดร.เฉินเชี่ยวชาญด้านวิทยามะเร็งระบบประสาท, การรักษาเนื้องอกในสมอง และไขสันหลังหลายชนิด ห้องปฏิบัติการของเขาเน้นการแปลงผลการวิจัยใหม่เป็นการทดลองทางคลินิก ด้วยความพยายามในการพัฒนาการรักษาแบบใหม่ที่มุ่งเป้าไปที่เซลล์เนื้องอกเพื่อทำลายโดยเฉพาะ โดยมีความเสียหายน้อยที่สุดต่อเซลล์ปกติ
ข้าวเกรียบปากหม้อ

ข้าวเกรียบปากหม้อ เรียกโดยย่อว่า ปากหม้อ บ้างเรียก ข้าวเกรียบน้ำจิ้ม เป็นอาหารไทยชนิดหนึ่ง ทำจากแป้งข้าวเจ้า แป้งมัน และแป้งเท้ายายม่อม ห่อด้วยไส้ชนิดต่าง ๆ เช่น ไส้หมู ไส้หวาน หรือไส้ไก่ ก่อนคลุกกับกระเทียมเจียว แล้วราดด้วยน้ำจิ้มหรือกะทิ รับประทานเคียงกับผักกาดหอม ผักชี และพริกขี้หนูสด
ส่วนที่เรียกว่าข้าวเกรียบปากหม้อ สันนิษฐานว่าเมื่อแป้งได้รับความร้อนจนพองและสุก จะมีหน้าตาเหมือนข้าวเกรียบว่าว จึงเรียกชื่อดังกล่าวมาจนถึงทุกวันนี้
ในอาหารเวียดนามมีอาหารที่ลักษณะใกล้เคียงกันแต่ต่างกันตรงไส้และน้ำจิ้ม คือ บั๊ญก๊วน  หรือข้าวเกรียบปากหม้อญวน ใส่ไส้หมูสับผัดกับต้นหอม รับประทานเคียงกับหมูยอ กับน้ำจิ้มเนื้อกเจิ๊ม  ที่มีรสเปรี้ยวหวานเผ็ดเค็ม ส่วนอำเภอลับแล จังหวัดอุตรดิตถ์ มีอาหารใกล้เคียงกัน เรียกว่า ข้าวพัน สอดไส้ด้วยผักต่าง ๆ และไข่ รับประทานเคียงกับกากหมู หรือน้ำจิ้มต่าง ๆ โดยเฉพาะน้ำจิ้มสุกี้
ส่วนผสม.
ข้าวเกรียบปากหม้อมีส่วนประกอบสามอย่างคือ ตัวแป้ง ตัวไส้ และน้ำจิ้ม โดยตัวแป้งจะใช้แป้งข้าวเจ้า แป้งมัน และแป้งเท้ายายม่อม บางแห่งอาจใช้แป้งข้าวเหนียวแทน โดยนำแป้งที่เตรียมไว้มาผสมน้ำให้ข้นเหลวพอเหมาะแล้วนวดให้เข้ากัน อาจใส่สีจากธรรมชาติให้สีสันน่ารับประทานขึ้น เช่น สีเขียวจากใบเตย สีม่วงจากดอกอัญชัน เป็นต้น
ตัวไส้ โดยมากจะทำเป็นไส้หมู โดยจะนำรากผักชี พริกไทย และกระเทียมที่โขลกไว้แล้วมาผัดกับหมูสับ หอมแดง และไชโป๊ ก่อนปรุงรส แล้วผัดจนไส้แห้งและเหนียว บางแห่งอาจใช้ไก่ หน่อไม้ เนื้อปู กุ้ง นอกจากนี้ยังมีไส้สำหรับผู้รับประทานมังสวิรัติ เช่น ไส้หวาน กุยช่าย ถั่วงอก เห็ดหอม เห็ดหูหนู มะพร้าว ข้าวโพดหวาน ไชโป๊หวาน เป็นต้น
ส่วนเครื่องราดหรือเครื่องจิ้มข้าวเกรียบปากหม้อแต่ละท้องที่จะแตกต่างกัน บางแห่งราดน้ำกะทิเพิ่มความหวานมันเค็ม บางแห่งรับประทานคู่กับน้ำจิ้ม ซึ่งได้จากการเคี่ยวน้ำส้มสายชู น้ำตาลทรายแดง เกลือป่น และพริกขี้หนูสับ ส่วนจังหวัดตราดจะรับประทานข้าวเกรียบปากหม้อกับน้ำจิ้มไข่ปูหรือน้ำจิ้มกุ้งแห้ง โดยนำกระเทียม พริกขี้หนู ไข่ปูทะเล (หรือใช้กุ้งแห้งที่แช่น้ำร้อนมาแล้ว) โขลกให้ละเอียด ปรุงรสด้วยน้ำมะนาว น้ำตาลทราย น้ำปลา และน้ำต้มสุก ให้ได้รสเปรี้ยว หวาน เค็ม และเผ็ด
วิธีทำ.
กรองผ้าขาวบางมาขึงปากหม้อ รัดให้แน่นและตึง เจาะผ้าริมขอบปากหม้อเป็นรูขนาดเล็กเพื่อให้ไอน้ำพุ่งออกมา นำไปตั้งบนไฟน้ำน้ำในหม้อเดือด จากนั้นนำแป้งที่นวดมาแล้วประมาณหนึ่งทัพพีละเลงเป็นรูปวงกลม เมื่อแป้งสุกพองจึงใส่ไส้กลางแผ่นแป้ง ก่อนใช้ไม้พายที่แตะน้ำมันถั่วเหลืองแล้วไปปาดแป้ง ห่อแป้งเป็นรูปสี่เหลี่ยม ใส่ภาชนะพร้อมรับประทาน
รูไคยา สุลต่าน บีกัม

รูไคยา สุลต่าน บีกัม  (ป. 1542 – 19 มกราคม 1626) เป็นพระมเหสีของจักรพรรดิอักบัร ตั้งแต่ปี 1557 ถึง 1605 เรียกได้ว่าพระองค์คือพระมเหสีองค์แรกแห่งจักรพรรดิอัคบาร์ และเป็นมเหสีเอก 
รุไคยาเป็น พระสนมเอก และมีเป็น เจ้าหญิงแห่งราชวงศ์โมกุล มาตั้งแต่เกิด พระบิดา ฮินดาล เมอร์ซา เป็นพระอนุชาของ ฮูมายุน พระราชบิดาในองค์มหาราชอัคบาร์ พระองค์ทรงเป็นคู่หมั้นกับอัคบาร์เมื่ออายุเก้าขวบและแต่งงานกับเขาเมื่ออายุ 14 ปี แต่ถึงกระนั้น พระองค์กลับไม่มีพระราชบุตรกับองค์อัคบาร์เลย แม้เพียงพระองค์เดียว ต่อมาพระองค์ได้เลี้ยงดู "คูร์ราราม" (ในฐานะลูกบุญธรรม) หลานชายคนโปรดของมหาราชอัคบาร์ (ซึ่งต่อมาคือ จักรพรรดิชาห์ชะฮัน) ในฐานะมเหสีเอกของมหาราชอัคบาร์ พระองค์มีอิทธิพลเทียบเทียมพระองค์ และมีบทบาทสำคัญในการเจรจาระหว่างสามีและลูกเลี้ยงของเธอ เจ้าชายซาลิม ต่อมาในช่วงต้นทศวรรษที่ 1600 พระองค์ก็มีส่วนช่วยให้เจ้าชายซาลิมขึ้นครองราชบัลลังก์ 
พระองค์สวรรคตเพียงหนึ่งปีก่อนที่ชาห์ชะฮัน พระราชบุตรบุญธรรมของพระองค์ขึ้นครองบัลลังก์
ซาลิมา สุลต่าน บีกัม

ซาลิมา สุลต่าน บีกัม (กุมภาพันธ์ 1539 – 2 มกราคม 1613) เป็นพระมเหสีองค์ที่ 4 ของ มหาราชอัคบาร์, และเป็นหลานสาวของ บาบูร์
พระนางเป็นพระราชธิดาของ กัลรุกห์ บีกัม พระมาตุจฉาของมหาราชอัคบาร์ กับนุรุดดิน มูฮัมเหม็ด เมอร์ซา ในตอนแรกเธอเป็น คู่หมั้น กับ ไบราม ข่าน ผู้สำเร็จราชการแทนพระองค์ของอัคบาร์ โดยลุงของเธอ ฮูมายุน เป็นผู้หมั้นหมาย เจ้าสาวน่าจะเป็นรางวัลที่เลอค่าของไบราม คู่สามีภรรยาผู้มีอายุต่างกันมากกว่าสี่สิบปี แต่งงานกันในปี 1557 หลังจากอัคบาร์ได้ขึ้นครองราชย์เป็นจักรพรรดิโมกุลองค์ที่สามต่อจากสมเด็จพระราชบิดา แต่ถึงกระนั้นพระองค์ก็ยังไม่มีพระราชบุตร เหตุเพราะหลังจากนั้นเพียงสามปี ไบราม ข่านก็ถูกกลุ่มชาวอัฟกันลอบสังหารในปี 1561 หลังจากเสียชีวิต ซาลิมาก็ได้สยุมพรกับมหาราชอัคบาร์ ลูกพี่ลูกน้องของพระองค์
จีเอ็มเอ เน็ตเวิร์ค

จีเอ็มเอ เน็ตเวิร์ค อินคอร์ปอเรเต็ด  ชื่อทางการค้า จีเอ็มเอ  ย่อมาจาก โกลเบิล มีเดีย อาตส์  เป็นบริษัทสื่อของฟิลิปปินส์ที่มีสำนักงานใหญ่อยู่ในเกซอนซิตี้ ก่อตั้งขึ้นเมื่อวันที่ 14 มิถุนายน พ.ศ. 2493 โดยโรเบิร์ต ลา รู สจ๊วร์ต
บริษัทดำเนินการสถานีวิทยุและโทรทัศน์หลายแห่งในฟิลิปปินส์ รวมถึงจีเอ็มเอ  จีทีวี  ดีแซดดับเบิลบี  และดีดับบลิวเอลเอส
มาฮัม อังคา

มาฮัม อังคา (เสียชีวิตในปี 1562) เป็นหัวหน้าพยาบาลของ มหาราชอัคบาร์ เธอเป็นผู้หญิงที่ฉลาดและมีความทะเยอทะยานสูง เธอเป็นที่ปรึกษาทางการเมืองของจักรพรรดิในยามพระองค์ยังเป็นวัยรุ่นและเป็น ผู้สำเร็จราชการแทนพระองค์โดยพฤตินัย แห่ง จักรวรรดิโมกุล ตั้งแต่ปี 1560 ถึง 1562
ประวัติ.
มาฮัม อังคาเป็นหัวหน้าพยาบาลของเจ้าชายอัคบาร์ ตั้งแต่ก่อนที่จะขึ้นครองราชย์ เมื่ออายุได้สิบสามในปี 1556 อดัม ข่าน ลูกของเธอ เป็นพี่เลี้ยงของมหาราชอัคบาร์ ซึ่งได้รับการยกย่องว่าเป็นหนึ่งในสมาชิกของราชวงศ์ เธอฉลาดและทะเยอทะยานมาก เธอต้องการที่จะพัฒนาอำนาจของเธอเองและของลูกชายของเธอ ในปี 1560 ทั้งสองหลอกให้เจ้าชายอัคบาร์เดินทางมาที่ อินเดีย โดยไม่ให้ ไบราม ข่าน ผู้สำเร็จราชการแทนพระองค์ติดตามมา โดยอ้างว่าว่าตอนนี้เขาอายุสิบเจ็ดแล้ว เขาไม่ควรพึ่งไบราม ข่านอีกแล้ว เจ้าชายอัคบาร์จึงไล่ผู้สำเร็จราชการแทนพระองค์และส่งเขาไปแสวงบุญที่ เมกกะ หลายเดือนต่อมาไบรามก็ถูกลอบสังหารโดยชาวอัฟกานิสถานและอำนาจทั้งหมดก็ตกเป็นของ มาฮัม อังคะ ทั้งสิ้น
อดัม ข่าน

อดัม ข่าน (1531 – 16 พฤษภาคม 1562) เป็นนายทหารของ มหาราชอัคบาร์ เขาเป็นลูกคนเล็กของ มาฮัม อังคะ เขาจึงกลายเป็นพี่เลี้ยงของอัคบาร์ ในปีที่สี่ของรัชกาล อัคบาร์ได้จัดพิธีแต่งงานให้เขากับจาเวดา บีกัม ลูกสาวของ บาฉี ข่าน บัจลานี
ประวัติ.
เขาแต่งงานกับจาเวดา บีกัม ลูกสาวของ บาฉี ข่าน บัจลานี ในปี 1552 เขามีลูกชาย 2 คน กับลูกสาว 2 คน
ลูกสาวคนโตของเขา บาฉี บีกัมแต่งงานกับมหาราชอัคบาร์ ในปี 1567 ส่วนลูกชายคนโตอับดุลลาห์ ข่านแต่งงานกับลูกสาวของอัคบาร์ อะราม บานู บีกัม เชอร์ ข่านแต่งงานกับโมตี ไบในปี 1566 แต่ถูกเจ้าชายซาลิม สังหารในเวลาต่อมา ส่วนลูกสาวคนเล็กของเขา บีบี มูบารักข์แต่งงานกับกษัตริย์ มัน สิงห์ที่ 1 นายพลและผู้ปกครองของ ชัยปุระ
ในเดือนพฤศจิกายน ค.ศ. 1561 นายพลคนโปรดของอัคบาร์ อะทากา ข่าน ได้รับแต่งตั้งให้เป็น " วากิล " (มหาเสนาบดี) แทนที่ มูนิม ข่าน การแต่งตั้งของเขาทำให้มาฮัมอังคะไม่พอใจ
ในวันที่ 16 พฤษภาคม ค.ศ. 1562 อดัม ข่านถูกโยนลงมาสองครั้งจากหลังคาของอาคารชั้นเดียวซึ่งมีความสูงประมาณ 10 ฟุต (ซึ่งอาจเป็นสาเหตุที่ทำให้เขาต้องถูกโยนลงมาสองครั้ง) ตามพระราชโองการและประหารชีวิตฐานลอบปลงพระชนม์พระเจ้าอัคบาร์ ซึ่งอัคบาร์เองก็ได้แจ้งข่าวร้ายนี้ให้กับมาฮัม อังคะ แต่เธอกลับตอบว่า "เขาทำดีแล้ว ถูกต้องแล้ว" การเสียชีวิตอย่างกะทันหันของอดัม ข่าน ทำให้แม่ของเขาตรอมใจตายตามไป หลังจากการประหารชีวิตได้ 40 วัน
หลังจากเสียชีวิตศพของเขาถูกส่งไปยังเดลี มหาราชอัคบาร์ได้สร้าง mausoleum of Adham Khan ในเมห์ราอูลี ศพของอดัม ข่าน และมาฮัม อังคะ แม่ของเขาถูกฝังอยู่ที่นี่
อัครปุระเอเธนส์

<ns>0</ns>
 <revision>
 <parentid>12154483</parentid>
 <timestamp>2025-02-18T12:00:52Z</timestamp>
 <contributor>
 <username>Potapt</username>
 </contributor>
 <comment>ย้อนการแก้ไขที่ 12152717 สร้างโดย </comment>
 <origin>12154484</origin>
 <model>wikitext</model>
 <format>text/x-wiki</format>
อัครปุระเอเธนส์  เป็นป้อมปราการโบราณที่ตั้งอยู่บนโขดหินที่โผล่ขึ้นมาเหนือกรุงเอเธนส์ และมีซากอาคารเก่าแก่หลายแห่งที่มีความสำคัญทางสถาปัตยกรรมและประวัติศาสตร์อันยิ่งใหญ่ อาคารที่มีชื่อเสียงที่สุดคือวิหารพาร์เธนอน คำว่า "อัครปุระ" มาจากคำภาษากรีก ('ยอด, จุดสูงสุด, ปลายสุด') และ ('นคร') แม้ว่าคำว่าอัครปุระจะเป็นคำทั่วไปและยังมีอัครปุระอื่น ๆ อีกมากมายในกรีซ แต่อัครปุระเอเธนส์มีความสำคัญมากจนทำให้มันเป็นที่รู้จักกันทั่วไปในชื่อ "อัครปุระ" โดยไม่ต้องระบุที่ตั้ง ในสมัยโบราณสถาน ที่นี่เป็นที่รู้จักกันในชื่อ Cecropia ตามชื่อของเกโกรปส์ มนุษย์งูซึ่งเป็นกษัตริย์แห่งเอเธนส์พระองค์แรกตามตำนาน
ในขณะที่มีหลักฐานว่าเนินเขานี้มีผู้อาศัยอยู่ย้อนหลังไปถึงสหัสวรรษที่สี่ก่อนคริสต์ศักราช แต่ก็เป็นเพริคลีส (ประมาณ 495–429 ปีก่อนคริสต์ศักราช) ในศตวรรษที่ 5 ก่อนคริสต์ศักราชทีประสานงานการก่อสร้างสถานที่ที่สำคัญที่สุดที่หลงเหลืออยู่ในปัจจุบันซึ่งรวมถึงวิหารพาร์เธนอน, พรอพิลีอา, อิเร็กเทียม และวิหารอะทีนาไนกี วิหารพาร์เธนอนและอาคารอื่น ๆ ได้รับความเสียหายอย่างหนักในช่วงที่ถูกชาวเวนิสปิดล้อมระหว่างสงครามมอรีอาในปี พ.ศ. 2032 เมื่อดินปืนที่เก็บไว้ในวิหารพาร์เธนอนถูกกระสุนปืนใหญ่ยิงและระเบิด
โนโต (ฟอนต์)

โนโต (Noto) คือตระกูลฟอนต์ขยายเสรีอันมีฟอนต์คอมพิวเตอร์ประกอบด้วยมากกว่า 100 แบบ โดยได้รับการออกแบบร่วมกันให้ครอบคลุมระบบการเขียนทั้งหมดที่มีในยูนิโคด ข้อมูลเมื่อ 2016[ [update]] ระบุว่าโนโตมีรูปอักขระครอบคลุมระบบการเขียนทั้งหมด 93 ระบบที่กำหนดไว้ในยูนิโคด เวอร์ชัน 6.1 (เมษายน 2012) แม้ว่าจะครอบคลุมอักษรจีน ญี่ปุ่น และเกาหลีได้น้อยกว่า 30,000 ตัวจากอักษรทั้งหมดเกือบ 75,000 ตัวในเวอร์ชัน 6.0 ก็ตาม โนโตครอบคลุมอักขระมากกว่า 77,000 ตัว ซึ่งคิดเป็นประมาณครึ่งหนึ่งของอักขระ 149,186 ตัวที่กำหนดไว้ใน Unicode 15.0 (เปิดตัวในเดือนกันยายน 2022)
เป้าหมายในการออกแบบโนโต คือต้องการให้อักษรต่าง ๆ ดูมีความกลมกลืนทางภาพ (เช่น ความสูงและความหนาของเส้นงที่เข้ากันได้) ในแต่ละภาษา/ระบบการเขียน ตระกูลฟอนต์ขยายนี้ริเริ่มโดย Google และแจกจ่ายภายใต้สัญญาอนุญาตโอเพนฟอนต์ <ref name="cgc/noto"></ref> โดยก่อนหน้านี้ฟอนต์เหล่านี้แจกจ่ายภายใต้สัญญาอนุญาตอะแพชี 2.0 มาจนถึงปี 2015
นิรุกติศาสตร์.
ในการแสดงข้อความโดยคอมพิวเตอร์ บางครั้งอักขระจะแสดงเป็นอักขระทดแทน (โดยทั่วไปเป็นสี่เหลี่ยมผืนผ้าเล็ก ๆ) ตัวอักษรเหล่านี้แสดงถึงตัวอักษรที่ไม่สามารถแสดงได้เนื่องจากขาดฟอนต์ที่มีตัวอักษรนั้น ๆ ในคอมพิวเตอร์ และบางครั้งก็ถูกเรียกด้วยชื่อเล่นว่าเป็น "เต้าหู้" (เนื่องจากดูคล้ายกับเต้าหู้ที่เป็นทรงสี่เหลี่ยมผืนผ้า)
เป้าหมายของ Google ในการสร้างโนโต (ซึ่งชื่อของฟอนต์นั้นมาจากคำว่า no ผสมกับ tofu ที่แปลได้ว่า ไม่มีเต้าหู้) คือการลบ 'เต้าหู้' เหล่านี้ออกจากเว็บ
ลักษณะเฉพาะ.
อิโมจิ.
โครงการ Noto Emoji มีแบบอักษรอีโมจิทั้งแบบสีและขาวดำ เวอร์ชันสีใช้บนโปรแกรมประยุกต์บนเว็บ เช่น Gmail, Google Chat, Google Meet, Google Hangouts และ YouTube เช่นเดียวกับ ระบบปฏิบัติการ Android, Wear OS, และ ChromeOS นอกจากนี้ยังใช้ในแอป Slack บน Windows, Linux และ Android อีกด้วย
อักษรละติน กรีก และซีริลลิก.
Noto Sans และ Noto Serif มีรูปอักขระละติน กรีก และซีริลลิก Noto Sans มีพื้นฐานมาจาก Droid Sans และ Open Sans ในขณะที่ Noto Serif มีพื้นฐานมาจาก Droid Serif ฟอนต์เหล่านี้ออกแบบโดย Steve Matteson
Noto Sans มีอักษรแอลพิมพ์เล็ก ที่ไม่มีหาง, ซึ่งอาจทำให้สับสนกับตัวไอพิมพ์ใหญ่  หรือเลขหนึ่ง  ได้
ติรุวัฬฬุวรร

ติรุวัฬฬุวรร (Thiruvalluvar) หรือที่นิยมเรียกว่า วัฬฬุวรร (Valluvar) เป็นกวีและนักปราชญ์ชาวทมิฬที่ได้รับการเชิดชูอย่างมาก เป็นที่รู้จักในฐานะผู้นิพนธ์ "ติรุกกุรัฬ" (Tirukkuṟaḷ) หนังสือรวมงานเขียนด้วยประโยคคู่ (couplets) เกี่ยวกับจริยศาสตร์, การเมือง, เศรษฐกิจ และความรักเป็นที่ยอมรับกันว่างานเขียนชุดนี้โดดเด่นและเป็นที่ชื่นชอบมากในบรรดาวรรณกรรมทมิฬ
กมิล ซเวเลบิล นักวิชาการด้านวรรณกรรมทมิฬระบุว่าแทบจะไม่มีข้อมูลดั้งเดิมชิ้นใดเลยที่หลงเหลืออันเกี่ยวกับวัฬฬุวรร ชีวิตและปูมหลังของเขานั้นได้มาจากการตีความจากงานเขียนของเขาโดยนักอัตชีวประวัติมากมาย นิกาย ความเชื่อ ไปจนถึงศาสนาต่าง ๆ ของอินเดียและพื้นเมือง รวมถึงบรรดามิชชันนารีคริสต์ล้วนเคยอ้างว่างานเขียนของวัฬฬุวรรได้รับแนวคิดบันดาลใจมาจากความเชื่อของตนอย่างเปิดเผยหรืออย่างอ้อม ๆ แทบไม่เป็นที่ทราบเลยว่าวัฬฬุวรรมีพื้นหลังทางครอบครัว อาชีพการงาน และนับถือในลัทธิใด เชื่อกันว่าเขาเคยอาศัยอยู่ในไมลาปอร์ (ปัจจุบันเป็นย่านหนึ่งในเจนไน) ในช่วงใดช่วงหนึ่งของชีวิต เชื่อกันว่างานเขียนเขาเริ่มเขียนขึ้นในช่วง 400 ปีก่อนคริสตกาลจนถึงต้นศตวรรษที่ 5 เมื่อประเมินจากบันทึกท้องถิ่นและการวิเคราะห์ภาษาศาสตร์ในวานเขียนของเขา กมิล ซเวเลบิล อ้างจากติรุกกุรัฬว่าวัฬฬุวรรน่าจะมีชีวิตอยู่ในช่วงศตวรรษที่ 5
วัฬฬุวรรได้มีอิทธิพลต่อนักวิชาการในวงกว้างเป็นเวลายาวนาน ทั้งในแนวคิดในแง่มุมของจริยศาสตร์สังคม การเมือง เศรษฐศาสตร์ ศาสนา ประชญา และจิตวิญญาณ และได้รับการยกย่องเป็นฤๅษีที่ยิ่งใหญ่ และงานเขียนของท่านได้รับการยกย่องในฐานะวรรณกรรมทมิฬที่เป็นคลาสสิก
อังอิง.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ภาพยนตร์เรือดำน้ำ

ภาพยนตร์เรือดำน้ำ เป็นภาพยนตร์สงครามแนวย่อยที่เนื้อเรื่องส่วนใหญ่เวียนวนเกี่ยวกับเรือดำน้ำใต้พื้นผิวมหาสมุทร โดยทั่วไปแล้ว ภาพยนตร์แนวย่อยนี้จะเน้นไปที่เรือดำน้ำขนาดเล็ก แต่ลูกเรือมีความมุ่งมั่นตั้งใจที่ต่อสู้กับเรือดำน้ำของศัตรูหรือเรือนักล่าเรือดำน้ำ หรือกับปัญหาอื่น ๆ ตั้งแต่ข้อพิพาทระหว่างลูกเรือ, ภัยคุกคามจากการก่อการร้าย, การถล่มของเครื่องจักรที่คุกคามชีวิต หรือความยากลำบากในชีวิตประจำวันของการใช้ชีวิตบนเรือดำน้ำ
บทละครแนวนี้แสดงถึงความตึงเครียดทางจิตใจของลูกเรือของเรือดำน้ำและศัตรูที่มองไม่เห็น ซึ่งบ่งบอกได้จากภาพเสียงที่อาจมีการระเบิด, การปิงของโซนาร์, เสียงดังเอี๊ยดอ๊าดของตัวเรือดำน้ำภายใต้แรงดันสุดขีด, สัญญาณเตือนสั่งให้เรือดำน้ำดำน้ำ และสัญญาณเสียงขู่ของใบพัดเรือพิฆาตหรือตอร์ปิโดที่กำลังใกล้เข้ามา
มีการสร้างภาพยนตร์ประมาณ 150 เรื่องในแนวเรือดำน้ำระหว่างปี ค.ศ. 1910 ถึง 2010 ซึ่งแสดงให้เห็นถึงเรือดำน้ำในเรื่องราวที่ค่อนข้างสมจริงเกี่ยวกับสงครามโลกครั้งที่หนึ่ง, สงครามโลกครั้งที่สอง หรือสงครามเย็น หรือสถานการณ์สมมติและมีความเป็นแฟนตาซีทั้งหมด
ลักษณะเฉพาะ.
ภาพยนตร์เรือดำน้ำมีอรรถศาสตร์และวากยสัมพันธ์เฉพาะของตนเอง, การสร้างแนวภาพยนตร์ที่เกี่ยวข้องกับการสงครามเรือดำน้ำโดยเฉพาะ องค์ประกอบที่โดดเด่นในแนวนี้คือซาวด์แทร็ก ที่พยายามดึงอารมณ์และความขัดแย้งใต้ท้องทะเลกลับบ้าน ตัวอย่างเช่น ใน"ดาส โบท" ปี ค.ศ. 1981 การออกแบบเสียงทำงานร่วมกับรูปแบบภาพยนตร์ที่มีความยาวหลายชั่วโมงเพื่อแสดงให้เห็นถึงการแสวงหาที่ยาวนานกับลูกระเบิดน้ำลึก และตามที่นักวิจารณ์ ลินดา มาเรีย โคลเดา เขียน
<templatestyles src="แม่แบบ:คำพูด/style.css" />
ดิอัลบั้ม (อัลบั้มแบล็กพิงก์)

ดิอัลบั้ม (อังกฤษ: The Album) เป็นสตูดิโออัลบั้มเกาหลีชุดแรกของเกิร์ลกรุปเกาหลีใต้ แบล็กพิงก์ ออกจำหน่ายเมื่อวันที่ 2 ตุลาคม ค.ศ. 2020 โดยค่ายวายจีและอินเตอร์สโคป ถือเป็นอัลบั้มแรกที่ถูกปล่อยนับตั้งแต่ "คิลดิสเลิฟ" ในปี ค.ศ. 2019 ก่อนอัลบั้มวางจำหน่าย มีซิงเกิลออกล่วงหน้าสองเพลงคือ "ฮาวยูไลก์แดต" ออกจำหน่ายวันที่ 26 มิถุนายน ค.ศ. 2020 และ "ไอศกรีม" ร่วมกับ เซลีนา โกเมซ นักร้องอเมริกัน ออกจำหน่ายวันที่ 28 สิงหาคม ค.ศ. 2020 อัลบั้มนี้เป็นผลงานการโปรดิวซ์ของเท็ดดี, ทอมมี บราวน์, อาร์.ที, มิสเตอร์แฟรงก์ และ 24 รวมถึงจีซูและเจนนี สมาชิกวงแบล็กพิงก์ที่มีส่วนร่วมในการเขียนเพลง "เลิฟซิกเกิลส์" ซึ่งทำการประพันธ์และบันทึกเสียงในระหว่างการแพร่ระบาดของโควิด-19
ซ็อง-กูว์ล็อต

ซ็อง-กูว์ล็อต  มีความหมายว่า "พวกไร้โจงกระเบน" มีนัยหมายถึงสามัญชนที่เป็นชนชั้นล่างในช่วงปลายคริสต์ศตวรรษที่ 18 ของฝรั่งเศส ชนชั้นนี้ไม่มีเงินพอจะหาซื้อกูว์ล็อตมาใส่ อันเป็นกางเกงคล้ายโจงกระเบนของไทยที่สวมคู่กับถุงเท้ายาวหุ้มน่อง ชนชั้นนี้เกิดจากการรวมกลุ่มของผู้ได้รับผลกระทบจากวิกฤตเศรษฐกิจและการคลังในช่วงนั้นมากที่สุด โดยมากเป็นพวกช่างฝีมือและเจ้าของกิจการขนาดเล็กในตัวเมือง 
หลักการพื้นฐานของซ็อง-กูว์ล็อตมีสามข้อ ได้แก่ ความเสมอภาคทางสังคม ความเสมอภาคทางเศรษฐกิจ และประชาธิปไตยทางตรง พวกเขาเรียกร้องให้ล้มเลิกอำนาจและอภิสิทธิ์ทั้งหมดของราชวงศ์ ขุนนาง และพระสงฆ์ นอกจากนี้ยังเรียกร้องให้มีการกำหนดอัตราค่าแรงแบบคงที่และการตรึงราคาสินค้า พวกเขามักเดินขบวนหรือชุมนุมกดดันให้บรรดาผู้แทนในสภาซึ่งส่วนมากเป็นชนชั้นกระฎุมพี  นำคำเรียกร้องของพวกเขาไปอภิปรายในสภา พวกเขาเป็นแรงกดดันสำคัญที่ให้พระเจ้าหลุยส์ที่ 16 ยอมลงพระนามในประกาศสิทธิมนุษยชนและพลเมืองในปี 1789
นอกจากข้อเรียกร้องทางการเมืองและเศรษฐกิจ พวกซ็อง-กูว์ล็อตยังทำหน้าที่เป็นผู้ระแวดระวังภัยจากฝ่ายต่อต้านการปฏิวัติ ในปี 1792 ซ็อง-กูว์ล็อตกลายเป็นผู้มีบทบาทสำคัญในการต่อต้านพวกกระฎุมพีสายประนีประนอม พวกเขาต้องการให้การปฏิวัติเดินหน้าต่อไป ในขณะที่ฝ่ายฌีรงแด็งต้องการประนีประนอมกับกลุ่มระบอบเก่า ท้ายที่สุดพวกซ็อง-กูว์ล็อตร่วมกับสมาชิกสภากลุ่มฌากอแบ็งก็สามารถผลักดันการจัดตั้งสาธารณรัฐได้สำเร็จในวันที่ 22 กันยายน 1792
ภายหลังจัดตั้งสาธารณรัฐ พวกซ็อง-กูว์ล็อตมักยกฝูงชนติดอาวุธไปล้อมที่ประชุมสภาเพื่อเรียกร้องในเรื่องต่าง ๆ พวกเขาร่วมมือกับสมาชิกสภาฝ่ายลามงตาญซึ่งมีความเห็นอกเห็นใจชนชั้นแรงงาน ในการโน้มน้าวเสียงส่วนใหญ่ในสภาลงมติประหารพระเจ้าหลุยส์ที่ 16 โดยไม่ต้องผ่านการพิจารณาคดีได้สำเร็จ พระเจ้าหลุยส์ถูกประหารเมื่อ 21 มกราคม 1793 แต่ความต้องการของซ็อง-กูว์ล็อตไม่ได้จบลงบนความตายของพระเจ้าหลุยส์ พวกเขามีข้อเรียกร้องมากมายที่ฝ่ายลามงตาญต้องรับไปผลักดันต่อไป และนั่นทำให้รอยร้าวทางความคิดระหว่างขั้วลามงตาญกับฌีรงแด็งขยายตัวเพิ่มขึ้น จนนำไปสู่ความตึงเครียดในสภา
28 พฤษภาคม 1793 คอมมูนปารีสก็อนุมัติให้จัดตั้ง "กองทัพปฏิวัติ"  ประกอบด้วยซ็อง-กูว์ล็อตหลายหมื่นคนในปารีส เพื่อปกป้องระบบกฎหมายการปฏิวัติ พวกเขามีส่วนสำคัญในการล้มล้างอำนาจของกลุ่มฌีรงแด็งซึ่งครองตำแหน่งสำคัญในสภา และทำให้ฝ่ายลามงตาญได้เรืองอำนาจ
มอนเตตีตาโน

มอนเตตีตาโน (แปลตรงตัว#เปลี่ยนทาง 'ภูเขาไททัน') เป็นภูเขาของเทือกเขาแอเพนไนน์และเป็นยอดเขาที่สูงที่สุดในประเทศซานมารีโน มีความสูง เหนือระดับน้ำทะเล และตั้งอยู่ทางตะวันออกของเมืองหลวงซานมารีโน ได้รับการลงทะเบียนเป็นแหล่งมรดกโลกของยูเนสโกใน ค.ศ. 2008 ภายใต้ชื่อที่รวมกันว่า "ศูนย์กลางประวัติศาสตร์ซานมารีโนและเขาตีตาโน" ภายใต้หมายเลขอ้างอิง 1245 เกณฑ์ iii ทั้งสองรวมกันมีพื้นที่ 55 เฮกแตร์ โดยมีเขตกันชน 167 เฮกแตร์ ครอบคลุมมอนเตตีตาโนและโครงสร้างอื่น ๆ เช่น หอคอย กำแพง ประตู มุขป้อม ตลอดจนมหาวิหารนีโอคลาสสิกที่ตั้งอยู่บนเนินเขาซึ่งก่อให้เกิดกลุ่มเมืองขนาดเล็กที่มีเอกลักษณ์
เมืองซานมารีโนของประเทศซานมารีโนตั้งอยู่บนสันมอนเตตีตาโนซึ่งมีประวัติศาสตร์ย้อนไปถึงต้นคริสต์ศตวรรษที่ 4 ตามตำนานที่เกี่ยวข้องกับภูเขาและบริเวณนั้น มีอารามเล็ก ๆ ตั้งอยู่บนยอดเขาในคริสต์ศตวรรษที่ 8 ภูมิประเทศที่เป็นภูเขาให้ทัศนียภาพที่สวยงามของสภาพแวดล้อม และสถานที่ตั้งที่โดดเดี่ยวทำให้ซานมารีโนอยู่รอดในฐานะสาธารณรัฐตลอดหลายศตวรรษที่ผ่านมา
มุฮัมมัด อิบน์ อิดรีส

มุฮัมมัด อิบน์ อิดรีส อัษษานี อิบน์ อิดรีส อัลเอาวัล อิบน์ อับดุลลอฮ์ อัลกามิล  รู้จักกันในพระนาม มุฮัมมัด อิบน์ อิดรีส  เป็นหนึ่งในพระโอรสและผู้สืบทอดของอิดรีสที่ 2 แห่งโมร็อกโก พระองค์ครองราชย์ใน ค.ศ. 828 และสวรรคตใน ค.ศ. 836
อัลฮะซัน อิบน์ กะนูน

อัลฮะซันที่ 2 อิบน์ อัลกอซิม กะนูน  ทรงเป็นผู้ปกครองจากราชวงศ์อิดรีสิดองค์ที่ 13 และเป็นสุลต่านแห่งโมร็อกโกองค์สุดท้าย พระองค์ครองราชย์หลังจากอบูลอัยช์ อะฮ์มัดสวรรคตใน ค.ศ. 954 จนกระทั่งพระองค์ถูกพวกอุมัยยะฮ์จับกุมใน ค.ศ. 974 แล้วถูกเนรเทศไปที่กอร์โดบา และสวรรคตใน ค.ศ. 985
เฟกเกอร์

อี ซัง-ฮย็อก (เกิด 7 พฤษภาคม 2539) หรือที่มักรู้จักกันจากชื่อในเกม เฟกเกอร์  เป็นนักเล่นเกมลีกออฟเลเจ็นดส์มืออาชีพชาวเกาหลี เมื่อก่อนใช้ชื่อว่า โคจ็อนพา  ในเซิร์ฟเวอร์เกาหลี ก่อนที่จะได้เข้าร่วมทีม SK Telecom T1 (ทุกวันนี้เปลี่ยนชื่อเป็น T1) ที่อยู่ในแอลซีเค (การแข่งขันลีกออฟเลเจ็นดส์ระดับสูงสุดของเกาหลี) ในปี พ.ศ. 2556 และเล่นตำแหน่งเลนกลางของทีมตั้งแต่นั้นเป็นต้นมา
เฟกเกอร์มีชื่อเสียงในด้านทักษะเชิงกลที่สูงและสามารถเล่นแชมเปียนได้หลากหลาย แต่มักเป็นที่รู้จักกันดีในการเล่น LeBlanc, Zed, Syndra, Azir, Ahri, Sylas, Galio และ Ryze เฟกเกอร์เป็นคนแรกในแอลซีเคที่ได้ 1000, 2000 และ 2500 คิล และเป็นผู้เล่นคนแรกที่ได้เล่นครบ 800 เกมในแอลซีเค รวมถึงเป็นผู้เล่นคนแรกที่ชนะ 500 เกมในแอลซีเค และชนะ 100 เกมในเวิล์ดแชมเปียนชิป
เฟกเกอร์เป็นผู้เล่นคนเดียวที่สามารถชนะลีกออฟเลเจ็นดส์เวิลด์แชมเปียนชิปได้ถึง 4 สมัยด้วยกัน ในปี 2013, 2015 ,2016 และ 2023 นอกจากนั้นยังได้ชนะออลล์-สตาร์ปารีส 2014, มิด-ซีซันอินวิเทชนัล 2016 และ 2017 และไออีเอ็มเวิลด์แชมเปียนชิป 2016 ในประเทศเกาหลีใต้ เฟกเกอร์ได้ชนะการแข่งขันแอลซีเคถึง 10 สมัยด้วยกัน นอกจากนี้เฟกเกอร์ยังเป็นสมาชิกทีมชาติเกาหลีที่ชนะเลิศการแข่งขันเอเชียนเกมส์ 2022 และได้รับการยกเว้นการเข้ารับราชการทหาร เฟกเกอร์ได้เงินจากการแข่งทั้งหมด 1,570,297.45 ดอลลาร์ และอยู่ในอันดับที่ 77 ในรายได้จากอีสปอร์ตทั้งหมด เฟกเกอร์มักถูกนับว่าเป็นผู้เล่นลีกออฟเลเจ็นดส์ที่ดีที่สุดในประวัติการณ์ และได้รับสกินสำหรับลีกออฟเลเจ็นดส์ที่แตกต่างกันสี่สกินจากการชนะเวิลด์แชมเปียนชิปทั้งหมดสี่ครั้ง ซึ่งได้แก่ SKT T1 Zed (2013), SKT T1 Ryze (2015), SKT T1 Syndra (2016) , T1 Ahri (2023) และ T1 Galio (2024)
เฟกเกอร์ได้เป็นเจ้าของหุ้นส่วนของ T1 Entertainment & Sports ในช่วงต้นของปี พ.ศ. 2563
วัดทองบน

วัดทองบน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่เลขที่ 670 ถนนพระราม 3 แขวงบางโพงพาง เขตยานนาวา กรุงเทพมหานคร รหัสไปรษณีย์ 10120 ปัจจุบัน พระมหาอาทิตย์ อมโร เจ้าคณะแขวงยานนาวา เป็นเจ้าอาวาสวัดทองบน รูปที่ 8 พ.ศ. 2557–ปัจจุบัน
สันนิษฐานว่าวัดทองบนสร้างขึ้นประมาณ พ.ศ. 2423 จากคำบอกเล่า มีคู่สามีภรรยาคู่หนึ่งชื่อ ปู่ทอง ย่าเอม ได้บริจาคที่ดินแปลงหนึ่งสร้างวัด ตั้งชื่อว่า วัดทองเอม ตามชื่อของผู้สร้าง โดยมีพระอาจารย์พัดเป็นเจ้าอาวาสรูปแรก หลวงปู่ขำเป็นเจ้าอาวาสรูปที่ 2 หลังจากนั้น เมื่อวัดว่างเจ้าอาวาสไม่มีผู้ดูแล ปู่ทองจึงออกบวชเป็นพระภิกษุเพื่อปกครองดูแลวัดในช่วงนั้น ฝ่ายย่าเอมก็บวชเป็นชีรักษาศีลอุโบสถอยู่ในวัดนี้เช่นเดียวกัน ต่อมาในสมัยของพระอาจารย์เพิ่ม เจ้าอาวาสรูปที่ 4 ได้เปลี่ยนชื่อวัดมาเป็น "วัดทองบน" ยังมีประชาชนเรียกชื่อวัดอีกนามหนึ่งว่า วัดนอก เพราะตั้งอยู่ริมฝั่งแม่น้ำนอกสวน คู่กับวัดในหรือวัดดอกไม้
ในสมัยแรก วัดมีพระภิกษุอยู่จำพรรษา ประมาณ 4 - 5 รูป มีกุฏิ 2 หลัง และสร้างเพิ่มขึ้นอีก 4 หลังรวมเป็น 6 หลัง ต่อมาปี พ.ศ. 2490 กุฏิไฟไหม้ 2 หลัง พังไปตามสภาพ 2 หลัง ในสมัยพระอาจารย์สมร เจ้าอาวาสรูปที่ 6 ได้สร้างเพิ่มขึ้นอีก 4 หลัง รวมเป็น 6 หลังเท่าเดิม เนื่องจากวัดทองบนตั้งอยู่ริมแม่น้ำเจ้าพระยาจึงเกิดน้ำท่วมตลอดทั้งปี อาคารเสนาสนะต่าง ๆ ชำรุดทรุดโทรมมาก ในสมัยพระมหารส รกฺขิตธมฺโม เจ้าอาวาสรูปที่ 7 ได้พัฒนาวัดอย่างต่อเนื่องเรื่อยมา ปัจจุบันวัดทองบนได้รับประกาศแต่งตั้ง จากมหาเถรสมาคม อนุมัติจัดตั้งสำนักเรียนวัดทองบน เมื่อวันที่ 14 ธันวาคม 2565 และสำนักปฏิบัติธรรมประจำจังหวัดกรุงเทพมหานคร แห่งที่ 68 โดยใช้ศาลาอเนกประสงค์ขนาดใหญ่ 2 ชั้น เป็นที่เรียนนักธรรมและบาลีของพระภิกษุ สามเณรและปฏิบัติธรรมของพุทธศาสนิกชน
วัดแก้วไพฑูรย์

วัดแก้วไพฑูรย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางขุนเทียน เขตจอมทอง กรุงเทพมหานคร เจ้าอาวาสองค์ปัจจุบันคือ พระครูวิมลรัตนาธารหรือหลวงพ่อจรินทร์ จุดเด่นของวัดคือศาลาการเปรียญที่ได้รับการยกย่องว่าเป็น "เรือนไม้วิเศษ หนึ่งเดียวในสยาม"
วัดแก้วไพฑูรย์สร้างขึ้นประมาณ พ.ศ. 2390 เนื่องจากวัดนี้ตั้งอยู่ริมคลองบางประทุน ชาวบ้านจึงเรียกวัดนี้ว่า วัดบางประทุนใน ในสมัยของหลวงพ่อบุญเป็นเจ้าอาวาส ได้สร้างศาลาการเปรียญซึ่งมีภาพจิตรกรรมฝาผนังแกะสลักอย่างสวยงามโดยกรมศิลปากรได้ขึ้นทะเบียนเป็นโบราณวัตถุ 
ศาลาดังกล่าวมีลักษณะเป็นเรือนไทย ใต้ถุนสูงขนาด 7 ห้อง ก่อสร้างด้วยวิธีเข้าไม้แบบโบราณ หลังคาทรงจั่วลดชั้น 2 ชั้น มุงกระเบื้องหางมน เครื่องลำยองประดับด้วยช่อฟ้า ใบระกา และหางหงส์ตามอย่างศิลปะไทยแบบประเพณี ผนังโดยรอบเป็นฝาไม้ปะกน จำหลักไม้ทั้งหลังด้วยลวดลายแฝงความหมายอันเป็นมงคลในกลิ่นอายวัฒนธรรมจีน พื้นที่ด้านล่างบริเวณมุมทั้งสองของกรอบหน้าต่าง ซึ่งเรียกว่า สองตีนช้าง สลักภาพชุดสุธนุชาดกจากปัญญาสชาดก แผ่นแรกจากมุมทิศตะวันตกเฉียงใต้ วนไปทางขวาแบบทวนเข็มนาฬิกา รวม 44 ช่อง
ต่อมาวัดบางประทุนในได้เปลี่ยนชื่อเป็น "วัดแก้วไพฑูรย์" มาจนถึงปัจจุบัน และได้รับการขึ้นทะเบียนเป็นโบราณสถานที่ประกาศลงทะเบียนแล้วเมื่อวันที่ 23 กรกฎาคม พ.ศ. 2563 โดยให้มีพื้นที่โบราณสถาน 7 ไร่ 2 งาน 36 ตารางวา
ฟรอย กูเตียร์เรซ

ฟรอยลัน กูเตียร์เรซที่ 3  เป็นนักแสดง นายแบบ และนักร้องชาวอเมริกัน เป็นที่รู้จักในบทบาทโนแลนในทีนวูล์ฟ (Teen Wolf) และชาร์ลีในเบลลาแอนด์เดอะบลูด็อก (Bella and the Bulldogs)
ชีวิตในวัยเด็กและอาชีพ.
กูเตียร์เรซเกิดและเติบโตในไฮแลนด์พาร์ก รัฐเท็กซัส เขาเข้าโรงเรียน Booker T. Washington High School for the Performing and Visual Arts หลังจากที่มีตัวแทนเห็นเขาจากการแสดงละครท้องถิ่น เขาก็เริ่มส่งเทปออดิชั่นในปี 2015
ในปี 2017 เขาปรากฎตัวในละครทีนวูล์ฟ ในฤดูกาลสุดท้าย
วัดทองเพลง

วัดทองเพลง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงคลองต้นไทร เขตคลองสาน กรุงเทพมหานคร
วัดทองเพลงตั้งเมื่อปี พ.ศ. 2334 ได้รับพระราชทานวิสุงคามสีมาเมื่อวันที่ 4 พฤศจิกายน พ.ศ. 2509 เดิมชื่อ วัดกลางทุ่ง เพราะบริเวณที่ตั้งวัดนี้เป็นทุ่งนาและสวนผลไม้ แต่สาเหตุที่ชื่อว่าวัดทองเพลงเพราะมีอุบาสกท่านหนึ่งชื่อนายทอง มีอาชีพเป็นนักร้องเพลงพื้นบ้าน ได้นิมนต์พระภิกษุมาจำพรรษาอีกทั้งยังได้นำเงินที่ได้จากการร้องเพลงมาบูรณปฏิสังขรณ์วัดอีกด้วย จึงได้ชื่อว่า "วัดทองเพลง"
อุโบสถวัดทองเพลงเป็นทรงไทยที่สร้างตามแบบสมัยอยุธยา ภายในประดิษฐานพระประธานนามว่า "หลวงพ่อสิทธิชัย" เป็นพระพุทธรูปปางมารวิชัย เชื่อว่าเป็นพระพุทธรูปที่ลอยน้ำมา บ้างก็ว่า ขุดพบแถววัดกกในเขตบางขุนเทียนและได้นำกลับมาที่วัดโดยทางเรือ นอกจากนั้นภายในอุโบสถยังมีภาพจิตรกรรมฝาผนัง เขียนเรื่องราวพระพุทธเจ้าเปิดโลก มีภาพเจดีย์จากสถานที่สำคัญในประเทศไทย และภาพขนบธรรมเนียมประเพณีประจำท้องถิ่นในทุกภาคของประเทศ
ไทยซุปเปอร์โมเดลคอนเทสต์ 2016

ไทยซุปเปอร์โมเดลคอนเทสต์ 2016  เป็นการประกวดไทยซูเปอร์โมเดลคอนเทสต์ ครั้งที่ 15 ซึ่งมีการประกวดรอบตัดสินในวันที่ 16 มีนาคม พ.ศ. 2560 ณ บีซีซี ฮอลล์ เซ็นทรัลพลาซา ลาดพร้าว กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ กิตติยา จิตรภักดี จากกรุงเทพมหานคร และผู้ชนะสมาร์ทบอยคือ ธกฤต ไชยวุฒิ จากจังหวัดพะเยา
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
#เปลี่ยนทาง ผู้ได้ตำแหน่ง สมาร์ทบอย
วัดดวงแข

วัดดวงแข เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงรองเมือง เขตปทุมวัน กรุงเทพมหานคร ปัจจุบันมีพระครูประพัฒน์เขมคุณเป็นเจ้าอาวาส
วัดดวงแขก่อตั้งเมื่อ พ.ศ. 2370 และได้รับพระราชทานวิสุงคามสีมาเมื่อ พ.ศ. 2370 เช่นกัน ไม่ทราบนามและประวัติผู้สร้าง เดิมมีนามวัดว่า วัดแค แต่มีชื่อนี้มีอยู่หลายวัดจึงเปลี่ยนชื่อใหม่ว่า "วัดดวงแข" เมื่อประมาณ พ.ศ. 2460
อาคารเสนาสนะ.
อุโบสถกว้าง 13.20 เมตร ยาว 22.10 เมตร ไม่มีช่อฟ้าใบบระกา เป็นศิลปะแบบจีนกวางตุ้งผสมศิลปะไทย ไม่มีเสา รอบนอกมีอิฐก่อหนาใหญ่คล้ายเสารับเชิงชาย ภายในอุโบสถประดิษฐานพระประธาน หล่อด้วยทองสัมฤทธิ์ปิดทองคำปางมารวิชัย หน้าตักกว้าง 63 นิ้วมีพุทธลักษณะงดงาม ประดิษฐานชุกชีประดับกระจก ภายในอุโบสถมีภาพจิตรกรรมฝาผนังโดยช่างนิรนามในสมัยกรุงรัตนโกสินทร์ตอนต้น เล่าเรื่องราวพุทธประวัติ เป็นภาพเหมือนจริงที่มีความสดใส มีภาพพระอสีติจำนวน 80 องค์ ภาพขนบธรรมเนียมประเพณีชาวพุทธในเทศกาลต่าง ๆ และภาพคำสอบปริศนาธรรมในเรื่องผลของกรรม จำนวนมากกว่า 10 ภาพ เป็นภาพที่สดใสและคมชัด อุโบสถมีภาพปูนปั้นและลายขอบหน้าต่างของอุโบสถ นาคสมพงษ์หน้าอุโบสถทั้ง 2 ด้านพร้อมทั้งซุ้มประตูกำแพงแก้ว 4 ซุ้ม สิงโตหินใหญ่ตัว ตั้งอยู่ข้างทางเข้าออกประตูกำแพงแก้ว
ในวัดยังมีพิพิธภัณฑ์ตั้งอยู่ในเขตที่พักสงฆ์ จัดแสดงเครื่องอัฐบริขารของพระสงฆ์ ประกอบกับพัดยศสมณศักดิ์ชั้นต่าง ๆ พระสงฆ์ พร้อมทั้งใบตราตั้งสมณศักดิ์ขั้นต่าง ๆ ด้วย ปูชนียวัตถุอื่นได้แก่ พระบรมสารีริกธาตุและร่างของแม่นวลฉวีที่ไม่เน่า อยู่ในพิพิธภัณฑ์
วัดบางหัวเสือ

วัดบางหัวเสือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านวัดบางหัวเสือ ตำบลบางหัวเสือ อำเภอพระประแดง จังหวัดสมุทรปราการ
ประวัติ.
วัดบางหัวเสือสร้างเมื่อประมาณ พ.ศ. 2300 บ้างสันนิษฐานว่าสร้างขึ้นเมื่อประมาณ พ.ศ. 2370 (ในสมัยพระบาทสมเด็จพระพุทธเลิศหล้านภาลัย) เนื่องจากสันนิษฐานได้ว่าหลวงพ่อบัวเป็นเจ้าอธิการองค์แรกและเป็นพระอุปัชฌาย์องค์แรก ท่านเกิดเมื่อประมาณ พ.ศ. 2358 ชื่อเดิมของวัดคือ วัดบางศีศะเสือ ต่อมาได้ปรับเปลี่ยนชื่อวัดเป็น "วัดบางหัวเสือ" แทนให้สอดคล้องกับการเปลี่ยนแปลงภาษา วัดได้รับพระราชทานวิสุงคามสีมาเมื่อประมาณ พ.ศ. 2400 และได้ผูกพัทธสีมาเมื่อประมาณ พ.ศ. 2400 การศึกษาทางวัดได้เปิดสอนพระปริยัติธรรมมาตั้งแต่ พ.ศ. 2477
อาคารเสนาสนะ.
พระอุโบสถสร้างเมื่อ พ.ศ. 2410 ภายในประดิษฐานพระพุทธรูปสมัยสุโขทัย หน้าตักกว้าง 95 เซนติเมตร สูง 153 เซนติเมตร จำนวน 3 องค์ กุฏิสงฆ์จำนวน 18 หลัง ส่วนมากเป็นอาคารห้องแถวหอฉัน หอสวดมนต์สร้างเมื่อ พ.ศ. 2519 ศาลาการเปรียญบูรณะเมื่อ พ.ศ. 2504 หอพระไตรปิฏกสร้างสมัยพระบาทสมเด็จพระจอมเกล้าเจ้าอยู่หัว วัดยังมีพิพิธภัณฑ์พื้นบ้านที่รวบรวมของเก่าล้ำค่าหาชมยาก
วัดเจ็ดริ้ว

วัดเจ็ดริ้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านต้นคลองเจ็ดริ้ว ตำบลเจ็ดริ้ว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ จำนวน    ๙๗   ไร่  ๒ งาน  ๒๘ ตารางวา (อ้างจาก sangha14.org) 
ประวัติ.
วัดเจ็ดริ้วตั้งขึ้นเมื่อ พ.ศ. 2436 โดยชาวตำบลเจ็ดริ้วเชื้อสายรามัญ ช่วงแรกใช้วัสดุพื้นบ้าน หลังคามุงจาก โครงสร้างทำด้วยไม้รวก ไม้ไผ่ ตั้งชื่อวัดว่า วัดรามัญวงศ์วราราม ต่อมาเปลี่ยนมาเป็น วัดเจ็ดริ้วรามัญวงศ์ และเปลี่ยนเป็นชื่อปัจจุบันว่า "วัดเจ็ดริ้ว" วัดได้รับพระราชทานวิสุงคามสีมาเมื่อ พ.ศ. 2456 ด้านการศึกษา วัดมีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479
แต่เดิมตั้งอยู่บนที่ดอน ต่อมาเมื่อประมาณ พ.ศ. 2480 ชาวเจ็ดริ้วได้ร่วมมือกับทางราชการขุดคลองยาว 8 กิโลเมตรเศษ ขึ้นตามแนวร่องน้ำซึ่งมีอยู่เดิมเพื่อสะดวกในการสัญจรไปมาและขุดผ่านหน้าวัดพอดี โดยขุดตัดกับคลองดำเนินสะดวกไปทะลุคลองจินดา จึงทำให้วัดตั้งอยู่ริมคลองทางฝั่งตะวันตก
อาคารเสนาสนะ.
อาคารเสนาสนะในวัดได้แก่ อุโบสถ กว้าง 9.20 เมตร ยาว 21 เมตร สร้างเมื่อ พ.ศ. 2475 เจดีย์ 2 องค์ กว้าง 15 เมตร ยาว 5 เมตร ศาลาการเปรียญ กว้าง 22 เมตร ยาว 42.40 เมตร สร้างเมื่อ พ.ศ. 2531 หอสวดมนต์ กว้าง 10 เมตร ยาว 13 เมตร สร้างเมื่อ พ.ศ. 2551 เป็นอาคารไม้ 2 ชั้น กุฏิสงฆ์ จำนวน 9 หลัง เป็นอาคารไม้ สร้างเมื่อ พ.ศ. 2535 ศาลาอเนกประสงค์ กว้าง 18 เมตร ยาว 45 เมตร สร้างเมื่อ พ.ศ. 2539 เป็นอาคารไม้ ศาลาบำเพ็ญกุศล จำนวน 1 หลัง และหอฉันทรงไทย กว้าง 10 เมตร ยาว 28 เมตร สำหรับอุโบสถเก่ามีสภาพร้าง ทรุดโทรมมาก
งานประเพณี.
ด้านงานประเพณี มีงานประเพณีล้างเท้าพระและตักบาตรดอกไม้ในช่วงวันออกพรรษา
เทศกาลงานสงกรานต์มอญที่วัดเจ็ดริ้ว จัดงานระหว่างวันที่ 13–16 เมษายน มีการแห่หลวงพ่อดำ ซึ่งเป็นพระประธานของวัดเจ็ดริ้ว พร้อมทั้งอัญเชิญรูปเหมือนหลวงปู่จ้อน อดีตเจ้าอาวาส ร่วมขบวนแห่เพื่อให้ชาวเจ็ดริ้วได้สรงน้ำและทำบุญ และในวันที่ 14 เมษายน มีประเพณีแห่ธงตะขาบ
ไทยซุปเปอร์โมเดลคอนเทสต์ 2015

ไทยซุปเปอร์โมเดลคอนเทสต์ 2015  เป็นการประกวดไทยซูเปอร์โมเดลคอนเทสต์ ครั้งที่ 14 ซึ่งมีการประกวดรอบตัดสินในวันที่ 9 ธันวาคม พ.ศ. 2558 ณ รอยัล พารากอน ฮอลล์ สยามพารากอน กรุงเทพมหานคร ผู้ชนะไทยซุปเปอร์โมเดลคอนเทสต์ในปีนี้คือ ปภาดา กลิ่นสุมาลย์ จากจังหวัดนครราชสีมา และผู้ชนะสมาร์ทบอยคือ วรพล จินตโกศล จากจังหวัดสงขลา
#เปลี่ยนทาง ผู้ได้ตำแหน่ง ไทยซุปเปอร์โมเดลคอนเทสต์
#เปลี่ยนทาง ผู้ได้ตำแหน่ง สมาร์ทบอย
ซอยล์มอยซ์เจอร์แอคทีฟพาสซีฟ

ซอยล์มอยซ์เจอร์แอคทีฟพาสซีฟ (SMAP) เป็นดาวเทียมตรวจสอบสิ่งแวดล้อมของนาซาปล่อยเมื่อวันที่ 31 มกราคม พ.ศ. 2558 เป็นหนึ่งในดาวเทียมสังเกตการณ์โลกดวงแรกที่พัฒนาโดยนาซาเพื่อตอบสนองต่อการสำรวจรายทศวรรศของสภาวิจัยแห่งชาติ
นาซาทำการลงทุนทั้งหมด 916 ล้านดอลลาร์สหรัฐสำหรับ ออกแบบ พัฒนา ปล่อย และการดำเนินงาน
ภาพรวมภารกิจ.
SMAP ใช้เพื่อวัดความชื้นในพื้นดินและสถานะการละลายน้ำแข็ง การวัดพื้นผิวของ SMAP จะทำงานร่วมกับแบบจำลองทางอุทกวิทยาเพื่อสรุปสภาพความชื้นในดินในแถบราก การวัดเหล่านี้ทำให้ผู้ใช้สามารถนำไป:
การสำรวจของ SMAP ต้องใช้เวลาอย่างน้อยสามปีหลังจากการปล่อยในการเก็บข้อมูล เชื้อเพลิงจรวด 81 กิโลกรัมที่ขนไปด้วยน่าจะทำให้ภารกิจนี้ทำงานได้ยาวนานกว่าอายุที่ออกแบบไว้ ได้มีการนำข้อมูลไปใช้ในการตรวจสอบ วิทยาศาสตร์ และโครงการประยุกต์อย่างครอบคลุมแล้ว และข้อมูลทั้งหมดถูกเปิดให้เป็นสาธารณะทางศูนย์เก็บข้อมูลของนาซา
ระบบการส่งแบบใช้ทิ้ง

ระบบการส่งแบบใช้ทิ้ง  หรือ พาหนะส่งแบบใช้ทิ้ง หรือ อีแอลวี (/ELV) เป็นยานพาหนะสำหรับปล่อยยานอวกาศที่สามารถปล่อยได้แค่ครั้งเดียว หลังจากนั้นส่วนประกอบจะถูกทำลายระหว่างกลับเข้าโลกหรือทิ้งไว้ในอวกาศ อีแอลวีมักประกอบด้วยหลายระยะของจรวดที่ทิ้งตามลำดับเมื่อเชื้อเพลิงหมดและยานจะได้รับระดับความสูงและความเร็วเพิ่มขึ้น ณ เดือนตุลาคม 2562 ดาวเทียมและยานอวกาศของมนุษย์ส่วนใหญ่ถูกปล่อยโดยใช้อีแอลวี อีแอลวีมีการออกแบบที่ง่ายกว่าระบบปล่อยแบบใช้งานใหม่ได้ทำให้มีราคาในการสร้างถูก นอกจากนั้นอีแอลวีสามารถใช้เชื้อเพลิงทั้งหมดเพื่อเร่งความเร็วได้ทำให้มีประสิทธิภาพมากขึ้น อีแอลวีเป็นเทคโนโลยีที่มีการใช้งานอย่างแพร่หลายมานานหลายทศวรรษ อีแอลวีสามารถใช้ได้ครั้งเดียว ทำให้ราคาในการปล่อยแต่ละครั้งสูง ระบบแบบใช้ใหม่ได้อยู่ระหว่างการพัฒนาโดยบริษัทเอกชนเช่นสเปซเอ็กซ์และบลูออริจินจึงสามารถทำให้อีแอลวีที่ใช้อยู่ในปัจจุบันถูกเลิกใช้เนื่องจากราคาที่ถูกกว่าในการปล่อยแต่ละครั้ง
การปฏิรูปที่ดิน

การปฏิรูปที่ดิน เกี่ยวข้องกับการเปลี่ยนแปลงกฎหมาย ระเบียบหรือขนบธรรมเนียมเกี่ยวข้องกับการถือครองที่ดิน การปฏิรูปที่ดินอาจประกอบด้วยการจัดสรรทรัพย์สินใหม่ที่รัฐบาลเป็นผู้ริเริ่มหรือผู้สนับสนุนซึ่งโดยทั่วไปทรัพย์สินดังกล่าวคือที่ดินเพื่อการเกษตร ฉะนั้นการปฏิรูปที่ดินจึงอาจหมายถึงการโอนการถือครองที่ดินจากผู้มีอำนาจมากไปสู่ผู้ด้อยอำนาจ เช่น จากเจ้าของที่ดินกว้างขวางร่ำรวยจำนวนน้อยไปเป็นของปัจเจกที่ทำงานในที่ดินนั้นจริง ๆ การโอนกรรมสิทธิ์ดังกล่าวเกิดมีค่าชดเชยหรือไม่ก็ได้ 
การปฏิรูปที่ดินยังอาจหมายถึงการโอนที่ดินของเอกชนมาเป็นของรัฐบาลด้วย แต่ลักษณะร่วมของการปฏิรูปที่ดินได้แก่การแก้ไขหรือทดแทนข้อตกลงเชิงสถาบันที่มีอยู่เดิมที่เกี่ยวข้องกับการครอบครองและการใช้ที่ดิน ดังนั้นการปฏิรูปที่ดินจึงไม่จำเป็นต้องเป็นเรื่องมูลวิวัติเสมอไป โดยบางครัง้อาจเป็นเรื่องเล็กน้อย เช่น การปฏิรูปข้อบังคับที่มุ่งปรับปรุงการบริหารจัดการที่ดินก็ได้
กระนั้นการทบทวนหรือปฏิรูปกฎหมายที่ดินของประเทศหนึ่ง ๆ อาจเป็นกระบวนการทางการเมืองที่เข้มข้นได้ เพราะการปฏิรูปนโยบายที่ดินทำให้เกิดการเปลี่ยนแปลงความสัมพันธ์ทั้งในชุมชนเดียวกันและระหว่างชุมชน ตลอดจนระหว่างชุมชนกับรัฐ ฉะนั้นแม้แต่การปฏิรูปที่ดินและการแก้ไขกฎหมายขนาดเล็กก็อาจเป็นหัวข้อถกเถียงหรือความขัดแย้งมากได้
การปฏิรูปที่ดินในประเทศไทย.
การปฏิรูปที่ดินในประเทศไทยถูกพูดถึงครั้งแรกหลังการเปลี่ยนแปลงการปกครองในปี พ.ศ. 2475 โดยนายปรีดี พนมยงค์ ในเค้าโครงการเศรษฐกิจ พ.ศ. 2475 (สมุดปกเหลือง) ที่เสนอขึ้นมาในปี พ.ศ. 2476 เพื่อกระจายการถือครองที่ดินให้กับราษฎร ก่อนจะถูกวิพากษ์ว่าไม่เหมาะสมกับประเทศไทย และมีความเป็นคอมมิวนิสต์ ทำให้เค้าโครงดังกล่าวไม่ได้นำมาใช้จริงกระทั่งในปี พ.ศ. 2518 จึงได้มีการจัดตั้งสำนักงานการปฏิรูปที่ดินเพื่อเกษตรกรรมขึ้นมา เพื่อดำเนินการปฏิรูปที่ดินเพื่อการเกษตรกรรมในประเทศไทย ตามพระราชบัญญัติการปฏิรูปที่ดินเพื่อเกษตรกรรม พ.ศ. 2518 เพื่อดำเนินการปฏิรูปที่ดินมาจนถึงปัจจุบัน
หน่วยงานที่เกี่ยวข้อง.
ปัจจุบันการปฏิรูปที่ดินมีหน่วยงานที่เกี่ยวข้องหลายหน่วยงาน อาทิ
กำลังส่องสว่าง

กำลังส่องสว่าง  คือค่ากำลังของคลื่นแม่เหล็กไฟฟ้าที่แผ่ออกมาสัมบูรณ์หรือพลังงานการแผ่รังสีจากวัตถุที่แผ่แสง
ในทางดาราศาสตร์ กำลังส่องสว่างคือจำนวนพลังงานแม่เหล็กไฟฟ้าทั้งหมดที่ปล่อยออกมาต่อหนึ่งหน่วยเวลาโดยดาวฤกษ์ ดาราจักร หรือวัตถุทางดาราศาสตร์อื่น ๆ
ในระบบเอสไอ กำลังส่องสว่างจะถูกวัดในหน่วยจูลต่อวินาทีหรือวัตต์ ในทางดาราศาสตร์ค่าของกำลังส่องสว่างมักจะให้ข้อมูลตามความสว่างดวงอาทิตย์ L⊙ กำลังส่องสว่างยังสามารถใช้ตามระบบขนาดทางดาราศาสตร์: ความส่องสว่างโบโลเมตริกสัมบูรณ์ (Mbol) ของวัตถุ คือการวัดลอการิทึมของอัตราการปล่อยพลังงานทั้งหมด ในขณะที่ความส่องสว่างสัมบูรณ์เป็นการวัดลอการิทึมของความส่องสว่างภายในช่วงความยาวคลื่นเฉพาะบางช่วงหรือบางแถบ
ในทางตรงกันข้าม "ความสว่าง" ในทางดาราศาสตร์มักใช้สำหรับความสว่างที่มองเห็นได้ของวัตถุหรือความสว่างของวัตถุต่อผู้สังเกต ความสว่างที่มองเห็นได้ขึ้นอยู่กับทั้งกำลังส่องสว่างและระยะห่างระหว่างวัตถุและผู้สังเกตและการดูดซับแสงตามทางผ่านไปยังผู้สังเกต ความส่องสว่างปรากฏเป็นการวัดลอการิทึมของความสว่างที่มองเห็นได้ ระยะทางที่กำหนดโดยการวัดกำลังส่องสว่างอาจค่อนข้างคลุมเครือและบางครั้งจึงใช้ระยะทางกำลังส่องสว่าง
เติมฝันให้เต็มฟ้า

เติมฝันให้เต็มฟ้า  เป็นภาพยนตร์ดราม่า-ชีวประวัติสัญชาติอเมริกันที่ออกฉายในปี ค.ศ. 1999 กำกับโดย โจ จอห์นสตัน และนำแสดงโดย เจค จิลเลินฮาล, คริส คูเปอร์, คริส โอเวน และ ลอร่า เดิร์น บทภาพยนตร์โดย ลูวิส โคลิก สร้างจากหนังสือที่มีชื่อเดียวกันบอกเล่าเรื่องราวที่แท้จริงของโฮเมอร์เอช ลูกชายของคนงานเหมืองถ่านหินที่ได้รับแรงบันดาลใจจากการเปิดตัว สปุตนิก 1 ในปี ค.ศ. 1957 เพื่อต่อต้านความปรารถนาของพ่อของเขาและในที่สุดก็กลายเป็นวิศวกรของนาซ่า
"เติมฝันให้เต็มฟ้า" มีพื้นฐานมาจากชีวิตของชายหนุ่มสี่คนที่เติบโตใน โคลวู้ด, รัฐเวสต์เวอร์จิเนีย การถ่ายภาพหลักเกิดขึ้นในเขตชนบทของรัฐเทนเนสซีตะวันออกรวมทั้ง โอลิเวอร์ สปริงส์, แฮร์ริแมน และ คิงส์ตัน ในมณฑล มอร์แกน และ โรน
สงครามนากอร์โน-คาราบัคครั้งที่สอง

สงครามนากอร์โน-คาราบัคครั้งที่สอง เป็นความขัดแย้งทางอาวุธในภูมิภาคนากอร์โน-คาราบัคระหว่างอาเซอร์ไบจานซึ่งได้รับการสนับสนุนจากตุรกี กับสาธารณรัฐนากอร์โน-คาราบัค (อาร์ทซัค) ซึ่งประกาศตัวเองเป็นเอกราชและได้รับการสนับสนุนจากอาร์มีเนีย นับเป็นความขัดแย้งที่บานปลายครั้งล่าสุดในภูมิภาคซึ่งได้รับการรับรองจากนานาชาติว่าเป็นส่วนหนึ่งของอาเซอร์ไบจาน แต่ส่วนใหญ่อยู่ภายใต้การปกครองของสาธารณรัฐนากอร์โน-คาราบัคและมีชาวอาร์มีเนียเป็นกลุ่มชาติพันธุ์หลักที่อาศัยอยู่
การปะทะเริ่มขึ้นในเช้าวันที่ 27 กันยายน ตามแนวติดต่อนากอร์โน-คาราบัคซึ่งได้รับการกำหนดขึ้นหลังสงครามนากอร์โน-คาราบัค (พ.ศ. 2531–2537) เพื่อเป็นการตอบสนองต่อการปะทะครั้งนี้ อาร์มีเนียและสาธารณรัฐนากอร์โน-คาราบัคได้ประกาศกฎอัยการศึกและการระดมพลทั้งหมด ในขณะที่อาเซอร์ไบจานได้ประกาศกฎอัยการศึกและเคอร์ฟิว และต่อมาได้ประกาศการระดมพลบางส่วนในวันที่ 28 กันยายน ตุรกีให้การสนับสนุนทางทหารแก่อาเซอร์ไบจาน แม้ว่าขอบเขตของการสนับสนุนจะยังเป็นที่ถกเถียงก็ตาม เชื่อกันว่าการเข้ามามีส่วนร่วมของตุรกีเป็นความพยายามที่จะขยายเขตอิทธิพลของตนทั้งโดยการเสริมสถานะของอาเซอร์ไบจานในความขัดแย้งและโดยการลดอิทธิพลของรัสเซียในภูมิภาค
นักวิเคราะห์ระหว่างประเทศเชื่อว่าอาเซอร์ไบจานเป็นผู้เปิดฉากรุกก่อน และเป้าหมายหลักของการรุกน่าจะเป็นไปเพื่อยึดพื้นที่ตอนใต้ของนากอร์โน-คาราบัคซึ่งมีภูเขาน้อยกว่าและง่ายต่อการเข้ายึดมากกว่าพื้นที่ตอนในของภูมิภาคซึ่งมีการป้องกันอย่างดี ในสงครามครั้งนี้มีการโจมตีโดยใช้อากาศยานไร้คนขับ เครื่องรับรู้ ปืนใหญ่พิสัยไกล และขีปนาวุธ ตลอดจนการโฆษณาชวนเชื่อโดยรัฐและการใช้บัญชีสื่อสังคมทางการในยุทธการข้อมูลข่าวสารออนไลน์ ผู้เสียชีวิตจากการสู้รบของทั้งสองฝ่ายรวมกันแล้วอาจอยู่ในระดับหลายพันคน
หลายประเทศและสหประชาชาติออกมาประณามอย่างรุนแรงต่อการใช้กำลังและเรียกร้องให้ทั้งสองฝ่ายผ่อนคลายความตึงเครียดและกลับสู่การเจรจาที่มีนัยสำคัญโดยไม่รอช้า ข้อตกลงหยุดยิงเพื่อมนุษยธรรมตามแนวทางของคณะกรรมการกาชาดระหว่างประเทศซึ่งมีรัสเซียเป็นคนกลางไกล่เกลี่ยและได้รับความเห็นชอบจากทั้งอาร์มีเนียและอาเซอร์ไบจานมีผลอย่างเป็นทางการในวันที่ 10 ตุลาคม อย่างไรก็ตาม ข้อตกลงดังกล่าวถูกทั้งสองฝ่ายเพิกเฉยอย่างสิ้นเชิง ส่งผลให้แผนการส่งร่างผู้เสียชีวิตกลับประเทศและการแลกเปลี่ยนผู้บาดเจ็บและเชลยหยุดชะงัก
หลังจากอาเซอร์ไบจานเข้ายึดชูชาซึ่งเป็นเมืองใหญ่อันดับที่สองของสาธารณรัฐนากอร์โน-คาราบัค มีการลงนามข้อตกลงสันติภาพระหว่างอิลฮัม แอลีเยฟ ประธานาธิบดีอาเซอร์ไบจาน, นีกอล พาชินยัน นายกรัฐมนตรีอาร์มีเนีย และวลาดีมีร์ ปูติน ประธานาธิบดีรัสเซีย ซึ่งยุติการสู้รบทั้งหมดในพื้นที่ตั้งแต่เวลา 00:00 น. ของวันที่ 10 พฤศจิกายน ตามเวลามอสโก อารายิก ฮารุทยุนยัน ประธานาธิบดีสาธารณรัฐนากอร์โน-คาราบัค ตกลงที่จะยุติการสู้รบด้วยเช่นกัน ตามข้อตกลงดังกล่าว แต่ละฝ่ายจะยังคงปักหลักในพื้นที่ที่ตนเองควบคุมอยู่ในปัจจุบัน ในขณะที่ชาวอาร์มีเนียตกลงที่จะคืนดินแดนรอบภูมิภาคนากอร์โน-คาราบัคที่ตนเองยึดครองให้แก่อาเซอร์ไบจาน นอกจากนี้อาเซอร์ไบจานยังจะสามารถเข้าถึงดินแดนส่วนแยกนาคีชีวันทางบกได้อีกด้วย ส่วนรัสเซียจะส่งทหารจำนวนเกือบ 2,000 นายไปเป็นกองกำลังรักษาสันติภาพเพื่อคุ้มครองเส้นทางเชื่อมต่อระหว่างอาร์มีเนียกับสาธารณรัฐนากอร์โน-คาราบัคเป็นเวลาอย่างน้อยห้าปี
เลห์ตัน ดับเบิลยู. สมิธ จูเนียร์

เลห์ตัน วอร์เรน สมิธ จูเนียร์ (20 สิงหาคม ค.ศ. 1939 –) เป็นอดีตพลเรือเอกของกองทัพเรือสหรัฐ ซึ่งในปี ค.ศ. 1994 เขาได้กลายเป็นผู้บัญชาการทหารสูงสุดของกองกำลังทัพเรือสหรัฐประจำยุโรปและกองกำลังพันธมิตรยุโรปใต้ โดยถือคำสั่งในช่วงสูงสุดของสงครามยูโกสลาเวีย เขาสั่งให้เนโทประกาศเขตห้ามบินผ่าน (ปฏิบัติการปฏิเสธเที่ยวบิน) เหนือบอสเนีย และการทัพทิ้งระเบิดต่อต้านสาธารณรัฐเซิร์ปสกา (ปฏิบัติการกองกำลังจงใจ) ในปี ค.ศ. 1995 ในปีเดียวกันนั้น เขายังรับหน้าที่บัญชาการกองกำลังขับเคลื่อน (IFOR) ที่นำโดยเนโทในบอสเนียโดยมีวัตถุประสงค์เพื่อกำกับดูแลข้อตกลงสันติภาพ เขาดำรงตำแหน่งทั้งสามจนเกษียณอายุในปี ค.ศ. 1996
ชีวิตในวัยเด็กและการศึกษา.
สมิธเกิดที่เมืองโมบีล รัฐแอละแบมา เมื่อวันที่ 20 สิงหาคม ค.ศ. 1939 และสำเร็จการศึกษาจากโรงเรียนนายเรือสหรัฐในรุ่นปี ค.ศ. 1962 เขาได้รับปีกในเดือนมกราคม ค.ศ. 1964
อาชีพทหารเรือ.
ในฐานะนักบินของกองทัพเรือ สมิธได้บินเครื่องบินเจ็ตโจมตีขนาดเบาเอ-7 คอร์แซร์ II ที่ใช้เรือบรรทุกระหว่างการกรีธาพลหลายครั้งสู่ทะเลเมดิเตอร์เรเนียน, แอตแลนติกเหนือ, แปซิฟิกตะวันตก และมหาสมุทรอินเดีย สิ่งเหล่านี้รวมถึงการแล่นเรือสามลำในน่านน้ำนอกประเทศเวียดนามเหนือที่ซึ่งเขาบินไปกว่า 280 ภารกิจการรบ โดยส่วนใหญ่อยู่ในเอ-7 คอร์แซร์ II สมิธดำรงตำแหน่งผู้บังคับการเรือในชุมชนการบินที่ระดับฝูงบินและกองบินเช่นเดียวกับการบัญชาการหลัก ๆ ที่รวมถึงเรือกินนํ้าลึก ก่อนเข้ารับตำแหน่งผู้บัญชาการเรือบรรทุกอากาศยาน และต่อมาบังคับการกองเรือบรรทุกเครื่องบิน 6 ในปี ค.ศ. 1986 ในฐานะนายพลเรือ เขาได้รับการบันทึกมากกว่า 4,200 ชั่วโมงบินและสะสมการลงจอดเรือบรรทุกอากาศยานมากกว่า 1,000 ครั้ง
เทอร์โมแอซิโดไฟล์

เทอร์โมแอซิโดไฟล์  เป็นจุลินทรีย์อิกซ์ตรีโมไฟล์ที่เป็นทั้งเทอร์โมฟิลิกและแอซิโดฟิลิก กล่าวคือสามารถเจริญเติบโตได้ภายใต้สภาวะที่มีอุณหภูมิสูงและมีพีเอชต่ำ เทอร์โมแอซิโดไฟล์ส่วนใหญ่เป็นอาร์เคีย (โดยเฉพาะ crenarchaeota และ euryarchaeota) หรือแบคทีเรีย และพบยูแคริโอตบ้างเป็นครั้งคราว เทอร์โมแอซิโดไฟล์พบได้ในบ่อน้ำร้อน พุแก๊ส ปล่องน้ำร้อนใต้ทะเลหรือในสภาพแวดล้อมอื่น ๆ ที่มีการปลดปล่อยพลังงานความร้อนใต้พิภพ#เปลี่ยนทาง นอกจากนี้ยังพบในสภาพแวดล้อมที่ปนเปื้อนมลพิษ เช่น น้ำเสียจากเหมืองแร่
แต่กระนั้น สิ่งมีชีวิตอาจมีความสามารถอย่างหนึ่ง แต่เสียความสามารถอีกอย่างไป (biological trade-off) ระหว่างการปรับตัวให้เข้ากับสภาพแวดล้อมที่อุณหภูมิสูงกับปรับตัวให้อยู่รอดในสิ่งแวดล้อมที่มีพีเอชต่ำ มีเพียงไม่กี่ตัวอย่างเท่านั้นที่สามารถทนต่อสภาวะสุดขั้วของทั้งสองอย่างได้ดี (pH < 2, อุณหภูมิที่สามารถเติบโตได้ > 80°C)#เปลี่ยนทาง อาร์เคียหลายชนิดมีวิถีเมแทบอลิซึมแบบใช้ออกซิเจน ใช้ออกซิเจนเพียงเล็กน้อย (microaerophile)#เปลี่ยนทาง และไม่ใช้ออกซิเจน (obligate anaerobe) เช่น Acidilobales
การจัดลำดับจีโนมของสาหร่ายสีแดง "Galdieria sulphuraria" ซึ่งเป็นยูแคริโอตที่เป็นเทอร์โมแอซิโดไฟล์ พบว่าการปรับตัวให้เข้ากับสิ่งแวดล้อมน่าจะเกิดจากการถ่ายทอดยีนในแนวราบ โดยได้รับจากอาร์เคียและแบคทีเรียที่เป็นเทอร์โมแอซิโดไฟล์